Саԥхьа иҽыжәны игылаз аԥашьа ихаҿы инадызбалеит лыхцәы хьахәхәа, лгәышԥы аартны адәы иқәжьыз Ааишьа, аҟыҵәыҟыҵәыҳәа аԥсы гәыԥҳәы зцәоз асаби.


Аԥсуа-адыга диаспора рбызшәақәеи, ртрадициатә культуреи, рфольклори рыҭҵаараҿы имаҷымкәа алагала ҟарҵахьеит европатәи аныҟәаҩцәа, аҵарауаа.


Иазҳан, амахәҭақәа тәырԥсо илнаган, иџарџаруа ианыҟалагьы, аџьықәреи иаԥырхагаз ашәшьыра шьыбжьаанӡа аӡәы им хырҭахьы, ашьыбжьышьҭахь егьи имхырҭагьы иашьҭуан.


Мрак са исаӡозар сыԥшуп, ашәындыҟәра ашә аркуп, џьара идырӡхьеит ацаԥха, џьара дыӡит Сгәацаԥха.


Аха уахьихәаԥшуаз иӷәӷәамҭа дҭагылоуп уҳәарын, ацәура замана атәыҩа аанкылан ашьапы иқәирҟьон, ажәра-афара дазгаган, цәгьароума, бзиароума атолбашьра иара икын, аӡәы дизмыргылацызт


Уи алшароуп сара исымоу лшарас, сыԥсҭазаара иамаӡоу шьаҭас, Амра ингыло исымоуп са гәаԥхарас хыхь ианкыду акәзаргь иара убас!


Анцәа духылаԥшааит, аха уԥсраны уҟазар, сара сыԥсгьы уара ишуцԥсуа удыруаз.


Анаҩс, лассы-лассы иҭыҵуан лажәеинраалақәеи, лбалладақәеи, лпоемақәеи, лпрозатә ҩымҭақәеи еидызкылоз лышәҟәқәа


Аԥсуа нхацәа ракәым, аԥсуаа рымхқәа рырашәаразы Гыртәылантәи иаауаз агырқәагьы тәцәаны иҟарҵомызт.


Цыблаа рхада Мсым Хәыҷы иахь ишынхьаԥшлозгьы, инеимда-ааимдо уажәраанӡа изҿыз ражәабжьҳәара иналагеит абыргцәа.


Уара уааира иазыԥшызшәа, ашьха ихыҷҷеит амырхәага, шәҩыџьагь ааԥын шәазгәыҳәызшәа, шәеицаԥылеит агәыҭгага.


Аԥҳәыс рыцҳа илдыруаз лҳарҳәоит ҳәа ддыргәаҟуан, лнапхыцқәа хырыжәжәеит, аҵәымыӷ ҟаԥшьыхәхәаҵәараӡа иршны илыларкшон, аха ажәакгьы лымҳәеит.


Хәы-шықәса рнаҩсан Аԥсны иҟалаз раԥхьатәи алхрақәа ҳажәлар акырӡа ишеиҟәнаҟьазгьы, аҩбатәи алхрақәа раан ҳажәлар ракзаара еиҭа ҿыц ашьақәырӷәӷәара ашҟа ихьаҳәт.


Абџьар амч иҭанархыеит ахақәиҭреи револиуциала адемократиа Урыстәылан иргаз аусқәа зегьы.


Аха амашьына сахьахәаԥушаз, уи иақәтәақәаз ауаа рцәажәабжь ахьсаҳауаз сгәы хаҵахон.


Мсым Хәыҷы ихы наиқәикит иуҳәазгьы саҳаит, аха уххь згеит Цыбла аԥшәымас иамоу, цыблаа раҳ ҳәа иахьазы изышьҭоу Аԥсырҭ иакәӡам, уара уоуп.


Иааирак згаз асолдаҭцәа реиԥш игылаз убарҭ аҟәынџьқәа унарыхәаԥшыр, ргылашьа мацаралагьы иудыруан, рахәгьы уаагьы рхы иалмырԥшӡакәа иныҟәызгаша аџьықәреи шаарышьҭыз.


Ацәгьеи абзиеи ахьынӡеимадоу сыздыруам, аха дара ацәгьарақәа хчык рхы еицықәырҵоит, убасҟак рнапы еикәыршоуп, инахараны, ҽырҟәыӷарала дналагеит руаӡәк.


Шәахсҭак ишакәым дахькысызшәа, ихашҭхьаз цәымӷрак ҿыхан, аҽеиларҵәа иԥсахы иныҵагылеит Зорҟан.


Ӷәӷәала агәра сырга иуҳалакгьы, ауаа ԥсыҽқәа иранарыжьуа, аӷәӷәақәа рзыҳәан ирԥхашьагоу, урҭ зынӡа ираҭәам гәырҩарала ишумырхәанчо ҳаиԥырҵра аамҭа.


Рамзыц игәаӷ змаз аамсҭцәа дуқәеи аамсҭцәа кьаҿқәеи аӡәырҩы иара ахьнеиуаз рылаԥш мыцхәы иӷьны иаахон, маӡала икылатәан изшьырц ақәызкуаз, аха иззымгәаӷьуаз шыҟазгьы адыруан.


Ԥсҳәаа ирбеит ари арԥыс имшәаӡо агәы шизҭоу, уаҩы иимбац хаҵа ӷәӷәак шиакәу.


Адамра иҭазгало акрыҟоума сзыхӡыӡо, сара истәы, уара иутәы зегь аанхоит, ицаз цеит, уахьынҳалар иузырҿыцуам, иузырхынҳәуам, арахь, аихаҵәҟьагь хоит.


Убри изыҳәангьы, инҭыкәкәа ицаз арҩаш ашьҭыбжь шкацәо еиԥш, наӡаӡа имаӡахап, иӡып иахьатәи аицәажәара.


Иаахҵәаны изҳәаз маҷҩым аимпериа дуқәа рыбжьара ҳара ҳабжьыԥсаауеит, иара ҳара ҳәа узҿугьы ҷанҷаны ҳаблақәа ҭибахуеит, џьарак ҳаилаҵәан ахаангьы ҳзыҟамлеит, ҟалашьагьы ҳамам ҳәа


Сгәы ҩҭыԥан, саԥхьа иаагылан, ашыҩшыҩ нызҭгаз сыхгьы, икаууа аҳауа иналалазшәагьы збеит.


Даҽа ганкахьалагьы, хышә шықәса рҟынӡа Аԥсны аҳра зуаз аҭырқә политикагьы аԥсуаа ирланааӡон аурысқәа рцәымӷра.


Ари умбои нас, уи еилыркаазшәа, шаҟаҩгьы, угәы иҭамкәа, ухы иҭамкәа, рҽаларгалаз


Рыхцәы шьқьыруа зынӡа иршанхаган, аибаркыра иалагылан ԥагьа-ԥагьа икәашон, ԥшӡа-ԥшӡа амацәаз ахы иҭагьежьуан.


Уи азы ашәышықәсқәа аҭахын, аамҭақәа реиҭасрагьы аҭахын урҭ зегьы ыҟан.


Шәамеигәыӷын агаҿа, уахь ҳара ҳзы игәыӷырҭам, шәымтәан аҳәсақәеи аҭыԥҳацәеи, ишәааӡа аҟанҷ, хааӡара дкус Анцәа иишаз акыоуп.


Абас ҟаҳамҵар ада ԥсыхәа амамкәа ҳҭазыргылаз аҵыхәтәантәи ашықәсқәа рзы ҳқыҭеи, иара убас Гәдоуҭа араиони рҿы иҟалаз аҭагылазаашьа уадаҩ ауп.


Аԥсуаа ражәаԥҟа иалами Зԥа дымԥсыц, уԥа диумырҵәуан ҳәа, угәаҟра уцеиҩызшо, ихаҭагьы уи аҩыза аҭагылазаашьа зхызгаз, шьамхахьы асы икажьыз, шьапыла иԥны, иҭахоз аҷкәынцәа аҵыхәтәантәи рымҩахь рынаскьагараҿ, ирылдыршаз даараӡа иӷәӷәоуп.


Иржәша аӡыхь ахыҵнамхыцкәа, хазгьы ҳшаҭо ҳара изыхшаз, бџьарҳәа ркӡамкәа, еихьыс-еиԥысуа, зтәыла ахьчара зықәшәаз!


Ашьыжь ажәҩан каххаа, аӡмыжь ҵаула аиԥш ииаҵәҟаҟараӡа, машәыршақә џьара ԥҭацк аҵаршәымызт.


Котик нахьхьи Мандара аҭаларҭаҿы идыргылаз ашлагбаум иахылаԥшуаз ауаа иԥсахырц игәы иҭан.


Мап, мап, егьа шәҳәаргьы агәра згоит, изгаҵәҟьоит убри шиашоу ала.


Лечкомиссиа ҳәа изышьҭоу, убри аҩны аԥхьа игылоу ахәышәтәырҭаҿы ҽыхәышәтәра дышьҭалеит Кьыршьал.


Амра лышәҟәқәа лҩыҵракны ауада даадәылҵуаны еиԥш, Дес лыҟаҵатәқәа дрылганы акәасқьа амардуан данаахала, абарҵаҿы аҩыџьагьы ааиҿаҳаит.


Аиҳабы аҷарааи ҳареи ҳабжьара агаҿа ахылаԥшра аиҭоит, аиҵбы Лазтәыла аҳәааҿ дгылоуп.


Сналыртәоит, нас дыҩны аҩны ааҵра днавагьежьуеит дәиҭә-дәиҭә ҳәа, лыкәты ҟадыџьқәа дрыԥхьауа.


Италиатәи ақалақь Пиаченце иҟоуп аԥсыцқьа Сикст ихьӡала иргылоу ныхабаак ауахәама.


Ашьхатәыла аганахь Дал, Ҵабал, Ԥсҳәы, Аибга уҳәа ауаацәгьақәа ҳәа еицырдыруаз амаршьанқәа ирхьыԥшын.


Ашьыжьымҭан хаԥыцхәшәтәра сахьнеиз, иҟаз иацы раԥхьа сыздызкылаз иакәын, асахьа иҭихыз снахәаирԥшит, саахаԥыц ашьаҭа аҭәа ишылагылоу, ишыҵхтәу иҳәеит.


Ажәлар рлахьынҵа аӡбараҿы Дырмит Гәлиа напы злеикыз аус, аҵаралашарахь ркылгара ишыхәмаргамыз, ҵҩа змам ауадаҩрақәа ацзаргьы, ахьаҵра ишаԥсамыз ари ажәеинраала иҭыцҟьааны иаҳәоит.


Анцәаиҳәарҭақәа зықәгылоу аҭыӡҭыԥқәа ракәым ҳара иахьа хьаа дус иҳамоу, уи днаиԥыҩлеит аԥсҳа


Еҵәашьаҭагәы ажәҩан икыдымкәа иҿӷәыхаа иларышьҭратә иҳәҳәон аҳәсақәа, инаргаз ахаҳә-мҿыхә ргәыдырҵон.


Сеихьыжә-еикәыжә амҩаду санхалар, санымлашь, саҳәар аҿаҵа, уаҩы ситәым, уаҩы сидихалом, исызхьаԥшуада снараҩс санца!


Аҳауеи Аҟәа ақаруа дәқьан аҟны ашьал ду икнаҳау быхәда ихшьындаз!


Убри ахҭыс иадҳәалоуи иареи знымзар-зны ԥыҭҩык ахьыҟоу ирашәҳәар, уаҳа акгьы сҭахымызт.


Лад абри аилагьежьра дақәымшәеит иаҳәшьеиҳаб лыҷкәын игәы еиқәшәам ҳәа иаҳан, уахь дцаны дыҟан.


Данаахьаҳә аӡы ихыршәлоу ампыл еиԥш Кузма ихы кәымпылӡа днахәаԥшит уи шәагаала иаҳа дкьаҿымзи, Даҭикәа гәаҵаӷара изааиз аӡмах, иара хәдацәахьы изҩеизар акәхап.


Арҭ ажәеинраалақәа рҿы апоет ашәа рзиҳәоит асовет шахтиорцәа, ашәа азиҳәоит аусураҿы урҭ ирымоу афырхаҵара.


Аҩбатәи аган, мамзаргьы аспект акыр ихазуп уи иара ихатә рҿиара ижәлар рфольклор шаныԥшыз, ахархәара шаиуз ауп.


Ус анакәха, Баҭал, уара дҵас иусҭоит уабду иныҳәақәа зегьы ақьаад ранҵара, – лҳәеит лара.


Ихчы иақәын Дадуи Еснаҭи рыхьӡала ироуз Баҭал иорденқәеи имедалқәеи, афырхаҵа иӡбахә зҳәоз агазеҭқәа аиарҭа илаԥсан.


Усоуп шәшыҟоу шәарҭ, ахацәа, иаҳа иҭынчроу, иманшәа лоу, иаҳа шәара ишәзеиӷьу ауп игәашәҭо.


Иԥсы анҭаз ихәҭаны иныҟәлымгаз, Хҩашьак азҭо ак неидгәалахарц, Лылаӷырӡ иацӡамкәа лгәалаӷырӡ Дҟашамашахт ишлықәнамгоз


Ҵлак сымбацшәа ҭәаҵлак амҵан, скәаша-кәашо мцак неиқәысҵан, саахәыц-хәыцын, сышәҟәы ахьӡ асҭеит, ахьӡу?


Аҵара змаз аурыс револиуционер Иакови иареи реиқәшәара, реиҩызара иабзоураны, Ҳаџьараҭ Кьахьба еиликаах рацәоуп, аха иара ихаан асоциалисттә револиуциа ҟалартә, уи аиааира агартә, азеиԥш ҭоурыхтә хҭысқәа мшәыцызт.


Шьҭа ажәҩангьы исаҳәи, угәра злазгари уаҳа, сгәыӷра уҵәахит ԥсҭҳәа еиқәаҵәала инеимаҳа, исурбашам, слымҳа саркьада избараҳа


Уи зыхҟьазгьы, аԥсуаа аибашьраҿ риааира ашьҭахь рхы зҭадыргылаз атрагедиа ауп.


Аакьыскьа Аҭара ицоз еибашьрак ахҭыс агазеҭ азыҳәа икьыԥхьны идәықәысҵар сҭахуп.


Ашипшандлер данца, иҿеиҵаз атауар ааигаанӡа аԥара еизгатәын, иагьеизигеит, аха еизганы аԥхьаӡара даналага, гульдинқәак изхомызт, даргәамҵуан.


Уи шаҟа ихьымӡӷ дууз идыруан иара изы, аха лара лакәын дзышьҭаз.


Аиҩызара аҳаҭыраз иааиуа, аԥшәмацәа иаарыдышшыланы ицоит ҳәа аҵыхәтәан иааизынхоит ажьрацәареи аҳабла уааи урҭ роуп алԥсаа дзаузгьы.


Амашьынақәа акассаҿ аԥара рхушәаарын ҳәа уҟазу, аныҟәцаҩцәа днарацәажәан, аԥарақәа надиркит, реиҳабацәеи дареи ашьҭахь еибабарц.


Макьанагьы цқьа инҭҵааны иҳамам акәымзар, Баграт Шьынқәба ирҿиамҭеи афольклори реизыҟазаашьа аҷыдара змоу, насгьы аинтерес ду зҵоу зҵаароуп.


Наҳарбеи даара бзиа иибоз усын ари, абӷьааҳәа дҩа гылт, иҩызцәа иманы асоф аҿы днатәеит.


Жьа хәыҷыкгьы, бла ҵархәла, инатәеит зегьраԥхьа ԥшьшьаала, аҽырқьақьан аҳәаза, иԥшын аблақәа ҭызза.


Сара исгәалашәоит Ададианқәа хыҵны ианҳажәлаз, убасҟан убасҵәҟьа ихьит аҭауад Дарыҟәа иԥа зосҳангьы.


Аӡын мзақәа роуп: ԥхынҷкәын, ажьырныҳәа, жәабран. Аӡын хьҭоуп, амш хәыҷоуп, аҵх — дууп.


Ашкол аҿы иҵаҩцәа иреиҳәоит аԥсхәра, ачараура, аныҳәагатәқәа рықәҵара, рыҟаҵара изакәызаалак акагьы иаԥсам, ԥырхагамзар хырҳага рылам ҳәа.


Аибашьра раԥхьатәи ашықәсқәа раан ауп абас аеҵәақәа ҵҩа рымаӡамкәа икыдышәшәаны ианкаԥсаз


Ахынашәа дахьаҵаз иҽага хәкьаҿ иркны, аџьықәреи анҭеигалоз аарлаӡа дшӡаны алапҟьақәа дырхьынҳало, акалаҭ дуқәа дырхартәаны арагыд лапҟьақәа имҟәыҵамӡо


Уажәы амашьынақәа раахәара азин ҟалеит ҳәа, зегьы рлымҳа азкыдуп урҭ рыхәқәа, аиҳараӡак Иугославиа аремонт азы иҟақәаз.


Аӡиас Дунаи, цыхаӡык иаҩызаха, ҳәынҭқаррак аҟны ахы ныҵнахуеит, нас иаҳа-иаҳа иацло мацара, быжьба-ааба ҳәынҭқарра рыдгьыл ырԥсаҳәауа, ԥсы зхоу аԥсҭазаара рыҭауа ирылсны ицоит.


Рԥа еиҳабы, уара уаб, Мақьҭаҭ иоуп, уи еиҵбы дшыхәыҷӡаз иԥсҭазаара далҵит.


Знык џьара данызца, нас, арахь дкылымсит, зны аҩыжәра дханагалт, нас, афутбол!


Аҳазарқәа ишырҵасыз ала, ларгьы лаԥхьа игылаз асаара-ҟьаԥс кәац жьыхәҭак аанылхын, ҽыҭк аамылхит.


Сафер, мамзаргьы иусураҿы ишиԥхьо ала иуҳәозар, Сергеи Сергеи-иԥа мышкы ҩынтә-хынтә зҽеиҭазкуа март мшы даҩызоуп, ашьжьымҭан ишәу ахәылԥаз ишәым.


Урҭ изларҳәаз ала, афронтқәа зегьы рҿы аԥыжәара ҳара излаҳамаз ала, насгьы Аҟәа аҩадахьы ахәы ҳаракқәа рыбжеиҳарак ҳнапаҿы излаагахьоу ала, усҟан аибашьра аанкылара зԥырхагахоз ҳара ҳакәын, ақырҭцәа рзы уи ԥсеивгаран.


Сара исҭахын даҽа ҩбаҟа ажәа иасҳәарц, аха уи иаразнак дцәышхеит, ашәҟәы насымжәаны, зегьы здыруеит, – иҳәеит.


Марыҭхәа маҷк иԥсы анааивига, инапы ҭахә ԥсыла Зафас иԥа ижәҩа инықәиҵеит.


Арӷьа лымҳа укыр игәаауан, абри зыхҟьазеи ҳәа аҷкәынцәа иҭырҵаауа рҿаархазар, иауеилырымкаахуаз џьара бомба ԥҽыхак ақәшәазаап, ирӡатәызшәа ибжьырффааны ишьҭан, абри алымҳа егьи алымҳа аиҳа ҳаҭыр ақәнаҵон, ус ишабалак иукыргьы ауамызт


Ԥша-шәшәык нарыҵасыр, аҵысхәқәа реиԥш ибба-ббаӡа аҳа уа иналалашашәа илхагылаз аҳәсақәагьы аалхапапеит.


Унапқәагьы ақәыц рыламлакәа, аҵәагьы агьама аманы ианузыфа, уҽыҩ аԥхьахә агеит.


Сыбжьы аарымчны, иуҭахузеи, уаазцазеи ашацкыраз ҳәа сҽырӷәӷәаны сааидгылеит, – иҳәеит Таиф.


Ус бара бымсааит, ҽаџьара бшыԥшуаз, зынӡа бшьара бшықәнаҟьаз амца ӷәӷәа ибыншуаз!


Апоет иаҳирбоит Аԥсны аҭоурых хьанҭа иахьа изеиԥшрахаз, наҟ-наҟ уи иаԥеиԥшу.


Ани агмыг зны бзиа дшибоз изхамҵо, ахәа дылхоит, дашьҭоушәа кәицк.


Инашьҭалырххит, уи лыбжьы қьыџьқыџьуа, аҵыхәтәаны, егьырҭ амҩақәа зегь наунагӡа лара лзы иакызшәа ԥхьаӡаны.


Есымша мчыла, қәыӷәӷәарыла аусқәа рыӡбара ҟалом тәа, ныҟаиҵеит сыдҵа аҭакс Биутнер.


Аԥсуа жәаԥҟақәа прозаноуп ишҳәоу, аха рӷьыракгьы ажәеинраалатә елементқәагьы рнубаалартә иҟоуп, ритмла еиҿкааугьы рацәоуп, уимоу, арифмақәагьы ахьуԥыло ыҟоуп, атипра руеит аҟаҵарбатә рифмақәа.


Аха знык дызбаз, омашәа дҟалеит, ҽнак ала жәантә дибаларц иҭаххеит.


Ҳахьыныҩналаз, зны машәырла иҭахаз сан лаҳәшьаԥа Иура, зынӡа иԥсы ҭоушәа, деиқәшьшьы абра дыҩнагылахуп.


Даҽа џьоукы маӡала иҳашьклаԥшуа иҳашьҭоуп, иахьынтәаауа башьак амамкәа, амҩақәа рҿы иаацәырҟьаны ҳаибашьцәа ҭадырхоит, рыҽқәеи рҳәаҭҳақәеи рхыхны иргоит!


Ианаамҭаз исгәаламшәеит акәымзар, аӡӷаб агәылара ддәықәҵазар акәын, нас ҳара ҭынч аҩны ҳтәон, – иҳәеит Алиас.


Усҟан урҭ маӡа рымаӡам, зегьы цәырыргоит, инҭашәоз деиҩаҳҵәоит ҳәа аанарго.


Аӡәык-ҩыџьак шәа ишәыршәуа ахы хьамҭақәа ахькаҳауа иҭанархахьеит акәымзар, аибашьцәа уи рԥырхагаханы изыҟамлеит.


Лабхәында, Абжьуаа раԥхьа игылаз Маршьан Дырмит, уигьы Баҭым дҭакын, уантәи нхыҵ Кавказҟа дахыргеит.


Дабаҟахыз, ааигәа дыҟан, ахәыҷы даныҳәҳәа, ашә еимԥааны дныҩналазар, уаӷеимшхара, имаҭәақәа идҷабланы ахылҩаԥсылҩа ихыҵны ицон.


Аферым, иԥҳәыс агәамбзиара анлыхьӡа, аԥҳәыс усгьы ҟаиҵеит, ихаҵа усгьы иҽахьигӡеит!


Сықәнагарц егьагмызт иеиҵеиҟәаҟәаз, иагьрылеиҵеит ҽнак убас ажәабжьк, уалҵны уцарын иахьаҵәҟьагьы Аҟәа, ма дышьтәын игәыдҵан ауаҩаԥшь.


- аҳәынҭқарра ахада ифункциақәа нарыгӡалоит Апрезидиум шьақәзыргыло хҩык ауаа – ажәларцыԥхьаӡа рҟынтә ахаҭарнакцәа аӡәаӡәа;


Усҟак ибзианы уизыҟазҭгьы, иԥсы анҭаз ажәа бзиак зизумҳәазеи, мырцхалк абзиара зизумузеи!


Лашара заҵәык акәын адунеи ахь хышәс исызҿаз, гәырԥхагас, уаҩра рхынҳәыгас исымаз убригь сацәҟьалан, агәы нсырхан, ганха иасырсит, нас сгәы иҭаз, исыԥсҭазаашьахарыз, ихәылазкыз?


Аԥсадгьыл абзиабара, аҭынч нхара, ажәларқәа реиҩызара, акоммунисттә идеалқәа рзышәаҳәара, урҭ рзы ақәԥара, арԥыси аԥҳәызбеи рыбзиабара.


Ашәҭ агәылҵрагьы хьшәаханда, дарбан сеидру зылаԥш ақәшәо, лаҳәа ҟыррак уаҳа имганда, игәазҭахьоу ирҳәо анақәшәо.


Аласбақәа ианакәызаалак ас ргәыжәла цәгьаны иҟаломызт, ари абас изыҟалазеи ҳәа.


Сан лышьҭрахьала ҳабдуӡаӡа Аԥсҳа Леон лаша Анаҟәаԥиантә иаҳҭынра Гәҭашаҟа ииаганы, уахьтәи атәылаҿацә шеибакәу зегьы анимпыҵеихалаӡа, Византиагьы хьаҳәа-ԥаҳәада дшалҵӡара даналҵ-нахыс, мрагылара иаԥныз Қарҭли, Кахьеҭиа, Ҭао-Қларџьеҭи уҳәа, хазы-хазы иҟаз егьырҭ аҳрақәагьы ргарахьы ихшыҩ кыдиҵеит.


Ари атема еиуеиԥшым аспектқәа рыла уаҩ дазнеины еиликаарц, иҭиҵаарц алшоит, ус иааилышьны иҩу статиа кьаҿк ала аганқәа зегьы рыҭҵаара залшауам.


Амца шәыцраҳҵоит ҳәа мҩабжа ираҳазшәа, ишзахәоз иҭалеит урҭ наҟ лада.


Уи аус уаҳа ҳҽалаҳамгалт, урҭ нсыдҵны ицеит, ишеицыз еиԥш, иааицрымшәаӡакәан, саргьы, ҳаицәажәара ашьҭахь, маҷк сыԥсы цәхәаҭашәа сааҟалан, ауаа рыжәпара гәаҭан сҽасҭеит, шԥыла еимгәҳәо снеиуан, сзышьҭаз абыржәымзар-абыржәы снеихьӡаны имахцә данкны дааныскыларашәа.


Ашьха ҳауа изеиӷьуп ҳәа аҳақьымцәа ирҳәеит, баҳәшьа дбыкәыхшоуп, – лҳәон Ҭебра.


Ажәаҳәаҩ убасҟан ҳәыҳәқәак ԥырԥыруа ажәҩан иаахалеит, Сасрыҟәа иханы амахә инықәтәеит.


Аџьықәреи жәла цыра-цырала анхаҩы ица иацәӷьычны иаанагарц, иԥырны ицеит Ахьажь.


Иукагираа рҿы аԥҳәыс хаҵа данцалак, лхаҵа иҩныҟа дигаӡом, иара нхара ҳәа лара лыҩныҟа дцоит, дылхатәоит, ахшара ирауа ахаҵа ижәла акәымкәа, аԥҳәыс, ан лыжәлоуп ирырҭо.


Ашьхарахь еимагыланы аҳәылыҳәа, асы анауа, агаҟа еимаҵәаны ахаҽаҳәа ақәа леиуеит.


Ацҳахь сыҩхалазар оо, иудысныҳәалоит, гәырӷьаҿҳәаша удуп, – иҳәеит иахак имыцәаӡакәа абжьысырҭа зҷаԥшьоз акаԥдан, иикыз абӷьыц еицарса хәыҷы сышҟа даахо.


Урҭ реидҵара, иаку Аԥсны аҳра аԥҵара аԥсуа жәлар реиқәырхаразы, атәымтәылатә мпыҵахалаҩцәа рҟнытә рыԥсадгьыл ахьчаразы ихадараз, ақәӡаареи аанхареи, аԥсреи абзареи еилзыргоз зҵааран.


Смашьхәал цымцым ҭыҳәҭа змамыз сыхәда инхысшьын, снаҵысит, слабашьа ду, цаҟьа иазԥымҽуаз сыҵарс амҩа наа сҩаӡӷагылт


Ржәохәҩыкгьы рыхқәа бжара исан, ржакьақәагьы, цас ишазыруз мҩашьо, еицаҟьаӡа бжара иамхын.


Арҵаҩы иаразнак ихы дламыхеи, илахь аԥхӡы аақәнамҭәеи, Ҟәбыз дахьгылаз аҭак ахьимҳәоз иахьизымдыруаз ааи беи.


Адин зцәыӡыз, аҵаси ақьабзи анырцәыӡ, нас урҭ рбызшәа аӡрагьы мариахоит.


Ацәыргақәҵақәа инарымаданы анауктә усзуҩцәа ирыԥхьон алекциақәеи ажәахәқәеи Аԥсни аԥсуааи рҭоурых, ареспубликаҿы аекономика аизҳашьа, ақыҭанхамҩа аҿиашьа, аҿар рааӡара аҭагылазаашьа уҳәа убас хадара злаз атемақәа ирызкны.


Ахаҵа, изларҳәоз ала, рацәак ҵуамызт арахь дықәнагалеижьҭеи, Абашьантә акәу, Ҵаленџьыхантә акәуу, дааны Маҟәала дылхатәеит.


Нас абас иҟоу, хара ихәыцуа ауаҩы, Ноузыџь ахаҵа, уара уакәзааит аԥыза ҳәа инаианажьны, ҩызара изуны дааивагылар амуеи.


Абна наҟтәирахь ауп уи дзыҿцаауа аԥҳәыс дахьынхо, ибжьы изҭымкаауа ҿааиҭит Шуцманн.


Селма ишылҳәаз ала, ачымазаҩ ахыза лыкәыршаны, деимакыеиҿакны амӡырхахьы дындәылганы, ҟәардә лаҟәык днықәдыртәеит, цәарҭаларшә шкәакәа цқьак налхарԥаны, аҽы анахәҭа кны ачымазаҩ хынтәы иаалыкәлыхшан


Уи уажәада ахаан ари аҩнаҭаҿы дышьҭамлацызт, акала дзааӡаз иара иҩны гәакьа еиԥшу, аха акалагьы еиԥшым, даҽа фҩы ҷыда ссирк, даҽа ҳауа зҩыдак зыҩноу, аԥҳәысеиба лнап акәымкәа, ахаҵа напыӷәӷәа зныԥуша аҩны


Дымшәаӡакәа аиаша аахтны изҳәоз, иахьа уи иҩызцәа шамахаӡак ауп акәымзар, иҟӡам.


Иара ишьҭа схыла-схыла, иара иахь сагоит, ус ауп сшыҟоу гәыла-ԥсыла, аха уа сынхоит.


Аҳкәажәцәа Чичақи Џьарымхани, зегьы ишыҟарҵоз аиԥш, ҿымҭ-ԥсымшьа иныҳәа-ныԥхьеит, рылахь-рыџьымшь рӡатәит рҩыџьагь хаз-хазы гәаныла иџьаршьон нахьхьынтә абра иахьаанагаз, изҿыз, хԥа-хԥа цәашьы рхәыҷқәагьы даргьы иадыркит, аныхахә ҭаԥсарҭаҿы инеины аԥараҿырԥқәа ҭарԥсеит.


Џьон изласеиҳәаз ала, маи ҩба рзын Аҭара агәаҿы ҩаԥхьа ақырҭцәа жәылазаап, аха наҟ иԥхьарцеит.


Аԥсыӡ аиԥш иҵәырҵәыруа иӡыӡымклоз иҽларџь Аиҭар, аԥшәма данаба, аԥхьа ахы иааҩахт, нас гәынхәҵысҭала иҟалаз адырызшәа, ахы нақәнажьын, аџьабараҿы идыргылазшәа, алахь еиқәҵа, аҽырҭынч иаагылт.


Апоезиа аганахьала, ажурнал аномерқәа ааидкыланы ҳрыхәаԥшуазар, иаҳҳәар ауеит уи еиҳа-еиҳа аҽеибыҭара, аизҳара иаҿуп ҳәа.


Нахьхьи, Отаԥ салсны Ҭхьынатәи аҵәирҭа снахысхьан еиԥш, атрактор хәыҷ таракан ҳәа изышьҭоу сԥылеит, уи наҟ-ааҟ иақәгылан фҩык раҟара ауаа, иҟан урҭ рхыԥхьаӡараҿы абџьар зкызгьы.


Аурыс ир ирылаз иашьа аҟама наиӷырҳәаны, акьанџьа дынҭалан, днықәхәаша Ҭырқәтәылаҟа дцеит уара уабду иаб Чынч Шәлиман.


Ауаа дрымбартә ааҵра давҵагыланы аӡырҩра акәым, раԥхьа, ианамуӡах рыгәҭа акәзар, рҵыхәан агылара зхы иаҭәазымшьоз Бақьыр-иԥа Ҳараз, реиҳа ламысдарас ииԥхьаӡоз ак ҟаиҵозшәа ихы шиԥхьаӡозгьы, ишьамхқәа ҵыс-ҵысуа, акәтҵара иахаҩо ӷьычҩы ччиак исахьа иҭаны, ашьшьыҳәа агәашә ааиртын, аҳаскьын татара дылаԥало аҟәарӷ ҩны ашҟа иҿынеихеит.


Асааҭ жәеиза рзы Қырҭтәыла аделегациа рзы ҳаизеит Ашҭа Ҟаԥшь аҿы.


Ухы еилагеит, аҭаҳмадажә ацымхәрас, аарлаҳәа зшьапы иқәгылазгьы, зымч зылӡааны аԥслымӡра илажьызгьы ашәа инақәдырӷызит, рнапқәагьы аинҟьара иналагеит.


Аа, мамоу, урҭ шыҟоу инхоит, иара ахаҭа музеира ауаа иҟалоит


Иҟоу шәымбои, бабараа, сара мандарина цыракгьы шәысҭом, шәцаны иахьышәҭаыху шәысзашш, – сҳәеит сара иаарымчны.


Ишьапы ашьацҵәҟьа амырҽӡо, ихы рылыршәшәан зегьы, днеиуан, днеиуеит уи иҽӡо, рацәа дҟәышуп ихазгьы.


Уареи сареи ҳаиԥш иҟоу ахлаҳәадақәа ирымбо аԥынгылақәа рыла уи иеҩкаа-еҩкааны ишыҟаиҵахьоу узымдырӡои ауаҩы?!


Абзиа збар саҩсуа ацәгьа збаргьы, еиҩдыраашьак сызрымҭо, санлашәха, изхәарҭоузеи даҽа акраамҭа сгәагәаӡаргьы


Абарҭқәа инарҵаулаӡан урызхәыцуеит, уахгьы-ҽынгьы иԥсҭыхгаха удыргәаҭеиуеит азын ауп ҳарҭ наӡаӡа ицәахьоугьы ҳазурҿыхаз


Ахьаԥарч дақәаҳкит Нелли Ражьден-иԥҳа лтелефон дазыӡырҩуан маӡала, нас иаалҳәаз аҟаԥшьқәа иреиҳәон, ажәакала длыҵатәаны лыцәгьаҳәара даҿын.


Шьҭыхшьа змамыз аидара ҳаҵаланы ҳнеиԥырҵгәышьеит, аха еибаҳҳәеит адырҩаҽны ҳаиқәшәарц, иаҳҳәо аӡәгьы иаҳзымдырӡо.


Сеилымхан лыблақәа ҭраа, уажәы-уажәы иаахәыҵҟьоз акәиц дахәаԥшуан, Дамеи ииҳәоз лмаҳаӡозшәа


Апоет-акритик ирҿиара анарха даараӡа идууп, уи ус алацәажәарагьы мариамзар ҟалап.


Ари абарфын ҵкы акалҭ ала ачаиник амаа шылкыз анылба, ари аҭаца ҿыц ус лҳәеит


Сара уи дсыздыргәышьом, даурыму ддаҽаӡәу, иагәыҵанакыз Рим, аха уи Карфаген ичалтит, хҩахаха амоуа даҽазны.


Аа, умбои, уареи сареи ҳхәыҷаахыс еибадыруа, гәаарты ла ҳзеицәажәомеи, нас, изеибамдырӡо роума гәаартыла еицәажәо.


Ҳажәлар зшьыз, ҳахзырҵәаз, тәас ҳҟазҵаз уи ахамакәача иқәнага иақәыршәаразы зегь рыхьӡала хахәыс схы ҟасҵар сҭахуп!


Аныҟәара ҳазырра злахьынҵоу са исзаанагақәоу рыҟны уа сгәы бадны быӡбахә сҳәалап уи аамҭа ансоу


Уашьеиҵбы дхаҵгылазааит, уара утәароуп, – рҳәан, насгьы Алиас утәа ҳәа ианидицала, днатәеит.


Аузбек уаҩеиқәа нарҳаран, аамҭала зны, ахьча-уапа ажәҩахырқәа шимаз ҩа шьомызт, аха иахьа, аҩышьҭԥраараҵәҟьа злымшо иажәыз ашьа-уардын еиқәаҵәа акәын дзеиԥшраз.


Ара иаамҩахыҵлакгьы гәаартыла иԥылон, ажәа ҟәанда иаҳауазгьы, игәыхь инақәҭәон ихьаахҽыгаха.


Уаха хьачхәама ҳаԥылоит, раԥхьатәи асы быбышӡа иҳазлеит, аныҳәа агәалаҟара ҳамоуп, Анцәа Ду иуџьаҳшьоит, ҽаангьы ҳхьачхәама ҳгәалаҟара бзианы ҳазынашьҭ!


Ҳәарас иаҭахузеи, еиуеиԥшым ажәларқәа рҿы еиуеиԥшым аҷыдарақәа аманоуп афольклор алитература ишанырыз, ишаныԥшыз.


Ааи, ааи, уара утәоуп ари, уара уҽоуп, умшәан, аӡәгьы иуцәигом.


Убри аҟынтә схатәы гәаанагара сымаӡам, – иҳәан, ашьҭахь дааҭгыланы дсыхцәажәеит ҳаҭыр сықәҵаны.


Абри ауп, ашәҟәыҩҩы аполитика иҽалеимгалар еиӷьуп ҳәа Гиоҭе дуӡӡагьы изиԥхьаӡоз.


Аха аҳәынҭқарра иацәыӡит даҽакгьы, зыԥсы ҭаз аӡәырҩы рыԥсы ахьеиқәдырхаша, хшыҩ ссирк рхаҿы иааиргьы иахьҿырымҭша, рыӡбахә уаҩы иахьимаҳаша иашьҭалеит.


Лцәа иалашәеит аҭакәажә џьара акы лалҳәарц дшааиз, уи азоуп днахыкәша-аахыкәшо дзалагаз.


Урҭ зегьы рыламыс иаргәаҟуа иалагар, нас урҭ ахацәа ирыццаз аҳәсагьы, ахара ду ҳадуп ҳәа ашәы рхьыкәкәа инатәар, адунеи агәырӷьара даара иацәмаҷхар ҟалап.


Абзагә агәашәаҿ данаба нахысгьы, дхынҳәызаап ҳәа, игәкы-ҵәыкуа, игәыдԥало, ишьапқәа аҽрыхьшьуа, идгьежьылон ала, акәасқьа амцабз аннақәҵәиааша уахь ахы ҩархан, ауура иалагеит.


Дгәыӷуан ҩбаҟа шықәса раԥхьанӡа ишыҟаз еиԥш еиҭах реиҩызарагьы еилшәарак акәымкәа, аӡы рыбжьоуҭәар рыбжьара икылымсуа, рҽеидырӷәӷәаланы, еидгыланы иҟалап ҳәа.


Ак убо, ак уаҳауа иҟамызт, аҳәеилышьра иалаз аԥсуаа аҳаҳаи амарџьақәа, аҳаҳаи абаақәа!


Аԥсуааи ақырҭцәеи ҳабжьара амилаҭ зҵаара анцәырҵлакгьы, егьырҭ амилаҭ рхаҭарнакцәа ҿырҭуамызт, аха зегь дара роуп азҵаара ӷәӷәаны ианеимаҳкуаз, ақырҭцәа рахь акәын иахьадырцәылоз.


Дцәырҳаны даақәтәон, инапы хәым сыс ҭыԥсаа ихчы инаҵаиршьшьуан, Фиурер ҳамҭас ииҭаз ата панча хьшәашәа данынакьыслак, дышҿыхара дааҿыхон, нас, иаԥхьа иаҟьҟьаны рҿынархон


Ус ауп ишыҟоу дара рмилаҭтә ҷыдара раԥхьа узыргылаша маҵурак умазар, уҿаԥхьа ихырхәоит, уи амаҵура анаанужьлак рышьҭахь уеидырхоит.


Харантә мацарагьы акәымкәа, ииасхьоу, акыр шықәсақәа хәыҽны изӡаау аӡы аҵантәи ахьшәашәара аман иҩеиуазшәа.


Ашьыжь, сара сыԥсны сшықәжьыз, иара усура дааит, – иҳәеит Зафас, Аминаҭ акыр идылҵаны, инаимыгӡакәа, ихы ирқьиозшәа.


Уи аӡбахә шәарҭ зегьы, шамахамзар ишәаҳахьеит, аиҳарак ҵабалаа шәахьтә иззымдыруа уаҩ дҟаларым


Зыбаҩ ырааԥсаны, зыԥыхӡала акры аазрыхуа адгьыл иалыхны, аныхагьы Анцәагьы иара изы ицхыраацәоуп.


Аҳ дшыҟаз уи акәын, диԥхьан, дааигон, адҵа идиҵон, убри аамҭазы закәанс иҟаз убри акәын.


Акранырфа-акраныржә ашьҭахь аишәа инахыҵын, нас рнапқәа ҩаԥхьа ӡык нархьыршаны инеибартәеит, убасҟаноуп аҭауад асас ихы наиқәкны иазҵаара даналагагьы.


Аха иахьа уажәраанӡагьы иара изкны еизарак мҩаԥганы, аԥхьаҩцәеи ашәҟәыҩҩцәеи алархәны имҩаԥгамхац, инеиҵыху статиак, ма рецензиак компетентла иҩны акьыԥхь амбац.


Аӡиаси ауаҩи зеидукылои анырҳәалак ауаҩгьы амгәарҭа данҭыҵлак нахыс идунеи иԥсахаанӡа ихы ахьхоу ауаҩра ашҟоуп.


Уи ашьҭахь сара сҭыԥ сыԥсахын, аҩадахьы аҩны иазааигәаӡаны игылаз ашьақарҵәа амҵа снеины, сгәырҩаԥсараха иааиуаз-ицоз сырзыԥшын.


Ацәыргақәҵа ҩны ахылаԥшҩы џьара даасыдшәомызт, ашәара шсымаз гәаҭаны, сгәы ирӷәӷәон


Ааԥынраз, ашәҭқәа быҽрылак, Баацәырҵны сара бнасҿаԥхоит, Зны сыблақәа хыбкуеит бааҭгылан, Нас ԥшьаалаӡа-ԥшьаала бааскьоит.


Адырҩаҽны ашьыжь убри иазкны аицәажәара ӷәӷәа ҟарҵеит аибашьцәа ргәыԥ аҿы.


Амагазинқәа рцәыргақәҵақәа блахкыгаха, узхәаԥшра узымдыруа, ахьымаҭәа инаркны зеиуахк умбара иҟоузеи!


Аха сҽаанымкылакәа сажәеинраала аҵакала еиҿартәшәа акы аҳәара салагеит, нас иаргьы сгәалашәан инасыгӡеит.


Мсым Ноурыз иаҳҭны ддәылҵны, аҳҭнырԥар иааргаз аҽларџь жәла ҽырԥа-ҽырԥо днақәтәан, цыблаа аибашьцәа раԥхьа днагылан аҩада Быхәлаҟа иҿыҩеихеит.


Издыруада, иҵегь аԥсажәақәа аҳәазаргьы ахалаҭ шкәакәа, аха иара уаҳа имаҳаит, убасҟак дласны ддәылҟьеит.


Андреи арантәи ауп Киевтәи Урыстәылаҟа дышцаз, Симон Кананит Аԥсны даанхеит, иԥсҭазаара дахьалҵызгьы Ԥсырӡха ауп, уаҟа анышә дамардеит.


Аԥсуаа Гагра ахы ианақәиҭыртә ашьҭахь, ҳаӷа еиҳагьы дыцхлымуа Аҟәа далалеит.


Аусҳәарҭаҿы Аԥсадгьыл ахьчаразы иҭахаз рпатреҭқәа шкыду еиԥш, иаргьы ипатреҭ кыдуп.


Асалам шәҟәқәа рҿы ихьадыршшақәеит уи аицәажәара, аха уиаахыс иахьеибамбац аҟнытә имӡыҭуа ҵааршәҵас изынхеит.


Уҩны дырбгар, уаҵә аҿыц ургылап, иулшозар, идырба аамҭа иажыз, аха ргылашьас иамоузеи атәыла, иацы араҟа ҳара еилаҳажьыз?!


Аинститут даналга ашьҭахь, аус иуан ашәҟәыҩҩцәа Реидгылаҿы, ажурнал Алашара аредакциаҿы, аԥсуа радио аҟәша аиҳабыс дыҟан.


Аҳԥҳәыс аҟаԥыҳәа адырра лзааргеит аамсҭа Отиа дшырҭааз ала, аха лара уи деигәырӷьарызу дацәшәарызу лзымдыруа длакҩакуа дааҟанаҵеит, аԥхьатәи лхаҵа Гьаргь липартиани ирхәҭак хыс ирхагылаз аамсҭа иаара.


Аҟәа ақалақь аҿы алитератцратә кружокқәа шьақәыргыланы русура еиҵихон, аиԥыларақәа аҩымҭақәа реилыргарақәа еиҿикаауан.


Аԥсар ашәыр зҭаз ипакет атумба инықәиргылан, ачымазаҩ ишьапқәа ахьықәыз днарыватәеит.


Сҽырҭынчны, саб иеиԥш сцәажәазҭгьы, сыз ҭахыз иаҳа исыдгылон, исаӷацәаз раӷәра рҿанакшон.


Ҳазшаз исиҭаз аамҭа сҽалак, ишсымоу схамыршҭуа ҿҳәарак, схы неиԥштәуа шәырк иҿалаз, исоуа, исмоуа акы аҭак, сшааиц сааиуеит, сыҽмырҩашьо, сҽаларԥсны икны са стәы.


Дыҟоума ҳҭынха наскьагакгьы, ҳгәыла наӡаракгьы лаӷырӡыла инаскьабымгаз, лаӷырӡылагьы уинахыс ибгәалабмыршәоз!


Абжьааԥны мыцхәгьы лхы ларҟәын, изаҟаразаалак ԥагьарак, ма хышьҭыхрак узаҵымбаауа цәажәашьас илыман уи аԥҳәыс.


Иааркьаҿны, аха ибзиан игәныскылартә зсахьа ҭыхны сызлаирԥшыз аибашьра уажәраанӡа исаҳахьаз, издыруаз акы еиԥшмызт, игәыҭшьаагаӡан.


Уара угәы ишԥаанагои, аҵараҟны мацара акәу џьушьома сахьҿырԥшыгоу, аҩнгьы убас ауп сшыҟоу.


Сара ҳазлацәажәоз азҵаарагьы схашҭны сыблақәа ҭырхаха нанду сылзыӡырҩуан, исҭахын иҵегьы лҳәар, аҭахызаргьы илахьеиқәҵагазааит.


Икәалӡы маҭәа еилаарцыруа, иармарахьала ибҵы ҵарыхәҵәаӡа иҩыҵра иҵшь икны, иарӷьа напала иаҳәа цеицеи мҩанҵо, дмацәыс-еимҟьараха иҿааихеит.


Ус иҟоуп арҿиаҩы иҟазшьа, дбаагәароуп, иҩымҭақәа згәаԥхо аныҟала уи иара изы игонораруп.


Сышәҟәы Аԥсҭазаара ацәқәырԥақәа саԥхьеит, сеиҭаԥхьеит, аҩбатәи ашьапы шыскра ахсаалақәа ҟаҵо.


Аҳәынҵәеи, зхаԥыцқәа ҟәаш-ҟәашӡа иаацәыҵԥшлауаз ахаҳәи, арезинеи еибафеит, аихеи амҿи еиҿыхеит, ашьыжьтәи аҳауа цқьа абензинфҩы ахылеит, ҳара ҳакәзар ҳӷьазкит.


Шықәсык аҟара цахьазу сгәалашәом, ҽнак еиҭа еицәа убеит ҳәа, ашьыжь ҳгәыла Ҳаџьараҭ ҳашҭа дааҭалеит игәы илахь еиқәышьшьы.


Хәба ракәымзаргьы хԥа усгьы иҟан, – иҳәеит иара акы иаҿахарц зҭахымыз.


Убриҵәҟьа иԥсахы еиланаҵон, уи ахирург иара ида ус имамкәан, дизыԥшызар ихәҭазшәа.


Иара дызнысхьаз амҩа маҟәмаба днахыкәша-аахкәышо, уи аҭыԥан алабжьага ажәақәа реиҳәеит.


Аҳ, Кәымпыл ача анынҵәа, аишәа дықәсуан ҳәа, уажәшьҭа иабаҭаху аҳәара.


Ара ианаҳҵо атекст авариантқәа еиҿыбааны, аха ашьҭахьтәиқәа еиҳа аԥыжәара рыҭаны, иаагоит.


Абри илҳәаз акәын иазырҳәауаз егьырҭгьы еиҭеиз Ҟанчоуи сареи ҳаиҩызара гәыҿкаага.


Раҳәызба ԥынҵа хыршақәа зыӷрырҳәоз агәабанқәа, ахчқәа ҭырттаны аҩны иҩнарыжьуан, адашьма иадхәашалон ачысма ҭәақәа, ихышәҭны агәыз-чызҳәа ицаны еилаҳауан адулаԥқәа, ашкафқәа, астолқәа, аҟәардәқәа.


Аҵыхәтәаны иашьцәа рыԥсхәра бзианы ирзиун, ацәқәа рыҿҳәара анынҵәа, изтәыз изааицеит.


Сакәыт имаҭа аҷкәын-жыцә ишьҭахьҵәҟьа дгылан, егьи усгьы ааигәа дыԥсхьан, алашә-ҭаҳмада иахь иааиуаз зегьы, рыхьӡирыжәлеи ҳәаны, иирдыруан.


Ус уахык зны, Барановичи ақалақь аҿы ҳнаӡаанӡа, иахьаан ҿасыз ҭыԥк аҟны, ҳвагон дааҭалеит арԥыс аукы, Ар Ҟаԥшь рымаҭәа ишәны.


Аԥсуа школқәа аркны ақырҭуа бызшәа ҳарҵара иалагеит, ақырҭуа бызшәа апропаганда азыруан, аԥсуа бызшәа Аҟәанӡагьы уазгом ҳәа иҵәылырхуан, ашьҭыбжьқәа шә, ҵә злоу ажәақәа ыреицакны иҳәаны, ҳабызшәа иахыччон


Абри ахаҳә шлеиуа шьамхыла уаҵасны, иԥыххааса инықәҵа, ацыԥхь уалагыланы, абри ахра-цәгьа ухалозар, иуҳәаз зегьы иашоуп!


Даргьы сџьашьаны рыбла ҭраа исыхәаԥшуан, сшырзымдрыз ҩашьом, аха изура сыздыруам, иаразнак сыҽсырзару, маҷк аҟара сааԥшрызу?


Сцацха аԥҟара ианаҿыз, снаизхәыцит раԥхьа Аҟәа ахәшәтәырҭаҿы сԥызҟаз аԥсуа хирург


Арахь уԥшыр, азин зманы адиплом змаз аԥсуа бызшәа аԥсуа хәыҷқәа идзырҵашаз, иазыҟаҵаз арҵаҩцәа урыхҟьашаны укаҳартә ирацәаҩны ааҵра иаваханы иҟаз џьушьап!


Абри аӡӷаб хәыҷы леиԥш сыхәжәазҭгьы, уаӷрагылазҭгьы сԥеиԥш, издыруадаз са сҿынгьы уаатәи алҵшәа ҟаларгьы.


Аа, данҵа, зегьы ирҳәауа иақәшаҳаҭхауа, иҟаиҵошәа дзырбо, аха игәанала зынӡаск иақәшаҳаҭым, зегьы нарҳәы-аарҳәны иҟазҵо абчараҳ Арушьан.


Аха фышықәса анысхыҵуаз, сыԥсҭазаараҿы ахаан исхамышҭуа исзаанхаз ахҭысқәа ҩба ҟалеит.


Аизга иану иаарылҳәҳәо аповест Маҵиса ахыҵхырҭа инаркны аиқәҳәаларҭа аҟынӡа иагәылсуа Маҵиса илхылҵуеит аҩымҭа злеибарку ахҭысқәа зегьы.


Нанду, шәхаан аамҭа бааԥсын, аха аҿар ахымҩаԥгашьа ддырҵон уи бзиан, аха нас изаҟәыҵи?


АХӘҬАҶ 10. Аԥсны ахатә ҳәынҭқарратә символика амоуп - аҳәынҭқарратә бираҟ, адырга, ахьыӡрашәа - урҭ шеиқәыршәатәу шьақәдыргылоит Аконституциатә закәанқәа рыла. Аҟәа (Сухум) - Аԥсны иаҳҭнықалақьуп.


Ауаҩраҿы, аламыси ахаҵареи раарԥшраҿы, аԥсуаа аидеал ҳаракқәа, апринцип дуқәа рыман.


Аха уи дреиуан аԥсуара иашаҵәҟьа ҵәатәы шьаҟас иамақәоу, еиқәырханы изку.


Муҭы Ақаҩба иҩызцәеи иареи иршәыз ркәамжәы-хәақәа рмаӷрақәа ԥхьашьшьаа абӷаџьма иладгылан, рҟама ҵарқәа рыла еиҿыхны, ачанахқәа ирынҵаны аишәа-чара иахатәаз асасцәа инарыдыргалеит.


Алион ианхәеи иабхәеи мал дуӡӡак иахатәамызт, аха ауаа шынхоз еиԥш даргьы нхон, рашҭа унҭалар, рчеиџьыка удымгалакәа ус уоурыжьуамызт.


Ажәҩан гәыҭбаа иаҳхагылоу, ишазаап дгьылҵас уигьы ҳәаала, иахьа сааины са сахьгылоу, ҽа шьоукуп изтәу хьыӡҳәала.


Аҿабырҳацә, уи дзыцәшәаз сеидру, ахысра изымгәаӷьыкәа ус дааҭгылан, ишьҭахьҟа дынхьаԥшит.


Шьаликәа Чапагәуа имаҳә Вадик Џьалаӷониеи иареи, Алым Занҭариа, Кьамышә Быҭәба, нас сара Мандара уахьынылбаауа аихатәы цҳаҿы ҳаиқәшәеит.


Апиесақәа рыҩра даҿын, Аԥсны ладеи ҩадеи ақыҭақәа дрыланы, абыргцәа дрыҿцәажәаны, ажәлар рҿаԥыцтә ԥҵамҭақәа аниҵон.


Адунеи амца акын шырҳаәуа еиԥшҵәҟьа иҟан, аҳаирпланқәа идырдыдуан, игон ахысбыжьқәа.


Абас еилаҵәан иахьыҟаз ауп амҳаџьырра иқәымҵыр ада ԥсыхәа рымамкәа ианыҟала изеиццаз


Амала, усҟан стапанча сышьҭахь иҟаҵа, слеиҩеиуа санырбалак, харантәилагьы иагаҩ сеихырхәаларын


Ауахәама игылоуп Аԥсны ашьхарԥы алада-мрҭашәаратә ахәҭаҿы, Игры аӡиас арӷьаратәи аҟәараҿы.  Уажәазы ахыжәжәарақәа мацароуп иаанханы иҟоу. Аҭыԥантәи ауааԥсыра уи Барбара ацқьа луахәама ҳәа иашьҭоуп. Ауахәама ахыжәжәарақәа рҿы иаарԥшу ақырҭуа адҩылақәа инрықәыршәаны, ауахәама иргылеит Григол Галатозҭухуцеси.


Сара сынкахәыцуа стәоуп, ус иаалырҟьан, еимгеимцарак ала, маҷк иаалашьцоит, сааҭыбжак аҟара ааҵхьан еиԥш, аҳаԥы иааҵыҵызшәа, еиҭаалашоит.


Аԥсны арелиеф иабзоураны аӡҟычрақәа иааныркыло аҭыԥ маҷуп. Акаршәрақәа рҿы урҭ еиҳа ирацәоуп алада-мрагыларатәи ацәаҳәаҿы. Анаҩс, аӡхықәқәа ирываршәны дгьылбжьахаланы иуԥылоит аӡиасқәа рықәқәа рҿы. Иара убас ашьхаҳаркырақәа рыҟны аӡы ацара ахьыуадаҩу аҭыԥқәа рыҟны.


Ҽнак мҽышак азы шьыбжьон иаҳаҭа ахџыџ инықәҵаны, иԥсы ишьарц, ахьаца игьежьӡа иаҵатәаз ашәшьыраҿы днатәеит.


Ара Риҵаҟа игоу мҩа акәша-мыкәша иубо, улаԥш иҵашәо аԥшӡара, иблахкыгоу аԥсабара ссир асахьақәа апоет ихдырраҿы еиуеиԥшым, иҵару ассоциациақәа дырҵысуеит.


Амала шаҟа длықәгәыӷуааз Шара, ибзиеи ицәгьеи лнапы ианиҵо, леиԥш изааигәаз уаҩ димаӡамызт.


Даду игәы ԥнажәартә иҵәылхны ишиҳәазгьы, сара уи иҳәашьа убасҟак сарччеит, скьатеиах ԥнаҵәартә еиԥш.


Уи цәала-жьыла дҟәашәӡа, деинаалаӡа, ииашаҵәҟьан, аныхачаԥа еиԥш, длаша-лашон шәанаџьалбеит, аҭыԥҳа леиԥш, дышԥаԥшӡацәоу абри аҷкәын, сылаԥш цәгьазар сџьам иануп рҳәон дызбалакгьы.


Урҭ сыхә-патронак рыла хәба сшьит, аха егьырҭ иаанхаз сырфоит, сара рыцҳа исылдыршои.


Иашас адунеи аҿы иҟоу акызаҵәыкоуп Петрович, ауаа ирыбжьазааит аҳаҭыреиқәҵара, ауаҩы имазааит агәҭынчра.


Налибоктәи абна, аладеи амра ҭашәареи иахьрыбжьанакуаз аҭыԥ аҟны иртәаны имаз, зегь реиҳа сзықәгәыӷуаз ирхәҭеи апартизанцәеи ӷәӷәала еидысла-заап.


Изхысҳәаауа, апоет ихьӡ-иԥша, ауаа рҿы имаз анырра ихы иаирхәарц иӡбеит Тҟәарчал амаҵура шаҭлаҟьа Алықьса Лашәриа, ԥсаҭа шкәакәа, бзиа иибоз ажәоуп-шаҭлаҟьа, змаз инапхы амыцқьара иабзоураны, амалгьы зкыз уаҩы ԥаршеик.


Амаланыҟәа абарбалқәа агьежьра иахьаҿыз, адаҷ каламқәа раӡныԥсараха, аки-аки еихьымӡа-еиԥымӡо, иеиқәҵәиашаауа иеишьҭан.


Убри убасҟак дқьиаӡа, хәыҷы ҳалалрала дҳалалӡа дсацәажәон, сагьзыҵымҟьеит, ҽакгьы сзаԥшнымҵеит.


Ииасыз амш хнырҳәышьа амам, ацәгьагь абзиагь инаҭан, уи даалҵит, абар, дгылан дыԥшуеит


Уажәшьҭа акәац знапы иану, уца уус ахь, егьырҭгьы шәааибарԥшны акака ҟашәҵа


Ашҟәы иагәылоу аусумҭақәа тематикалеи хронологиалеи даараӡа иҭбаауп, хымԥада, аԥхьаҩ изы аинтерес ду рыҵоуп.


Ашәақь зхоу аԥсеиԥш, акалам зкыз инапы, ашьшьыҳәа ашьхаҟа аганахь инаирхеит, абнахьынтәи акәын Самсон Григорич абна ахьаҳзааигоз ҳәа ҳаиҳәарц.


Избоит уи акыр иааԥсара шиныԥшуа, ҵабыргны напхгара ззиуа ашкол ҭымҭшәарак ибжьаханы ишыҟоу


Цәаныррала издыруан, аха изакәыз, ҳәатәыс исымаз, насгьы иарбан жанру изласҳәаша ҳәа акгьы сыздырамызт.


Арахә ранҵара ануадаҩха, ауасхырқәа зҵырхыз аҩны ҳаҩызахеит акәымзар, Ҭарсхан, ухы-угәы рыԥсы дуршьарц азыҳәан ҳара ҳахьынхо аҩыза аҭыԥ аҳәынҭқаргьы имамызт дачас.


Абри аиҳабыра рыхшыҩ аҿы иааганы џьара хәшәык анарымҭа, атрагедиа дуӡӡа ҳзыԥшыр алшоит амацәаз иҭаку, абрахьтәи аган иаланхо ауаажәлар зегьы.


Аԥхьатәи ихьыз дахьынышьҭанарҟьыцыз ихаҟны иааганы, анаҩстәи убас дырзымыждахап дызхагылоу, иара рыԥсқәа ҭимхӡаргьы, дара рхаҭақәа рҽыршьыр рҭахны.


Ауаатәыҩса рымҩа ҳәа акагьы ыҟаӡам, ауааатәҩса зегьы аҩсҭаацәа ҳамҩа ианысроуп.


Уи акәхеит, зегь еиқәшаҳаҭны, иара иус мшы иарҳаз ахыхь изхашаз аԥара аколнхара изоунажьт.


Шәачантә зыр зманы иаауаз Шелковников амшцәгьақәа ирыхҟьаны зԥан цәгьахаӡаз Цандрыԥшь аӡиас иргьы иаргьы рырраҿы ацхыраара ду ҟарҵеит Цандрыԥшьаа.


Имҵагьежьуа уи днарыҭан срылууаа наҟ санцо, арахь зыбжьы аазыргарыда, иааирыда злаба зҽанҵо?


Сҿынаханы снеипи иани иаби рҿы, Басиаҭ илабашьа ҩаԥхьа иаакҿиган иааникылеит.


Иван, Леуан, нас Миха ҳәа агыруак, қырҭуакгьы Акаки ҳәа зегьы еиманы Аҟәаҟа ицеит.


Убри аҟнытә наукала иҭҵаау, изыхцәажәо даҽакы ахьҳамам аҟнытә ҳаиҭарыхцәажәоит уажәраанӡагьы изныкымкәа ишәыдаагалахьоу афактқәа.


Аха иара бжеиҳан аус ауӡом, избан акәзар Уазамаҭ архиара ихашҭуеит.


Аколнхацәа рџьабаа ахә ибзианы ашәара ианалага, Зорҟан Ҷлоуҟа диасит нхара.


Аха ҳара иӡбахә ҳҳәар ҳҭаххеит ибжьаратәу, аколнхацәа реиҳараҩык иреиԥшу, рыгәҭа игылоу анхаҩы.


Аҵыхәтәан иациҵақәаз мҽеирақәак рыҵаҵәахумашь ҳәа гәҩарақәак лыздырҵысит, аха дарбан ԥҳәысу, дыԥшӡоуп ҳәа ларҳәаны, игәаахьоу.


Убарҭ ршьыцра бааԥс ауп раԥхьаӡатәи ауаҩы-лаша имҵәыжәҩақәа хызблаазгьы, аха ауаҩы иуаҩыҵәҟьоу доуҳала дырхыҳәҳәеит, доуҳала дыԥрит, ажәҩан далалеит, Ҳазшаз дизааигәахеит.


Урҭ урыԥхьар еиҳагьы ушанхон, знык иуарҳәаз Ажәа ахаан иухашҭран иҟамызт.


Ԥҳауп ҳәа лыбжьы аалырган, наҟ аҩныҟа дныҩналт, аха убасҟан алахуа ду, ара амҵа итәаз, арҭ нырцә-аарцә еиқәҿырҭуа ианалага, иара ацхыраарагьы абра џьара хәаџьа Шьардын аԥсуа фольклор аҿы еицырдыруа персонажуп.


Убри азыноуп иара неишьа ахьимам, зынӡа игәы ахьазымҩаӡо аҭыԥаҿы уахьгьы-ҽынгьы тәамҩахә ҟамҵакәа аус заҳуа, ҳзыхандеиуа


Ихы-иҿы ашәы тақәа иарганы, иԥынҵа кақәчаа излаҟаз ала, џьаргьы дыз цәырҵуамызт.


Илымҳа ашьаҭаҿыҵәҟьа аӡәы ибжьы геит, иџьыбагьы иҭакыз инапы уа иҭарӷәӷәа иааникылеит.


Амала, ҳәарас иаҭахузеи, адәныҟала ирындмырԥшуазаргьы, ажәытә гәаӷ згәы иҭакны измазгьы рацәаҩын.


Урҭ араҟа иҭаркуан рчанаба рҿаҳхуеит ҳәа, нас абаандаҩцәа акымзарак рымҳәошәа анырбалак икнаҳаны иршьлон.


Зыжәҩахыр ҭыԥсаақәа ҵаҟа илашьҭы, аулица ахықә иқәланы инеиуаз иаб дихәаԥшуан Лад, аха Есма лакәын дзызхәыцуаз.


Аҽада алымҳа хырҵәон, иара иҟашәҵозеи ҳәа иҵаауан ҳәа, уҽыргаӡаны, ашьшьыҳәа уҟаз.


Ааԥынраз аҵар шыҷырҷыруа еиԥш, абаҳчаҿынтә иааҩ уан ахәмарра иалашыҩкыз ахәыҷқәа рышьҭыбжь.


Урҭ ҳархынҳәит, аха иҟалоит иахьнеиуа ҳара ҳгәаӷ аҟнытә арабцәеи, мамзаргьы аџьамқәеи дареи еинышәар.


Аҩыџьагьы азыргәытәны Москваҟа аҵарахьы ианцоз ҳлитература ашьаҭакҩы Дырмит Гәлиа абжьагарақәа ириҭазгьы акыр ирыхәеит.


Иалкаааны руа иарбан ҭыԥқәоу арҭ аҩба рахьтә дахьалагаҵәҟәаз азҵаара аҭак ҳзамҭозаргьы, еилкаауп апоезиатә ԥышәа арҳара, аизҳара иахьалагаз Аҟәатәи апедагогикатә ҵараиурҭаҿы шакәу.


Абас иҟоу аҩы ала Анцәа уиҳәар, аԥааимбарцәа урыҳәар, ргәы иахәоит, – иҳәеит даду.


Санааи ҳагәлацәа снарылалан, быжьгәажьк рыҽа, ашә еизызган, скалҭ илаԥсаны иаазгыеит.


Аҟаԥыҳәа икәадырны иҟаз ҽы-хацлакык аарган, аӡы злыҵәҵәа ицоз ари ауаҩ, ирулак ааҵәа еиԥш дҩышьҭырхын, дҽыжәырҵеит.


Амҩан ҿыц исԥылауаз снылкылон еиҭа, аҽаӡә лышьҭа схылауан, шьҭа сабацои, шьҭа?


Аха урҭ хыхь-хыхьлашәа ауп Аԥсны аколнхарақәа реиҿкаара иадҳәалаз ахҭысқәа шырныԥшыз.


Ажәакала, ауаҩы дзырԥшӡо, аламыс бзиа имоуп ҳәа ажәлар ирыԥхьаӡо ауаҩы дзеиԥшразарц ирҭахыз зегьы иара илаҵаны дрыӡбеит, реиҳа иҳаракыз рхәыцра дуқәа дрылхны дыршеит, ргәаҵәахы гарас изыҟаҵаны, драаӡеит зегьрыла дыԥшӡоуп ҳәа ззырҳәалаша, еиҵагыло абиԥарақәа ԥсраҽнынӡа изҿыԥшлаша афырхаҵа.


Ари уажәы Хәаџьа Шьардын ала ахьықәишьуаз ашьапы наҿаԥан, аҟәбар ахҩа аахнаршәеит ашьапхыцқәа рыла.


Сара санишь, аҳәса рымгәарҭа ахшара ҭазшьуаз аҭырқәа, аҳәызба наилҳәаны ахәыҷгьы дишьуан.


Илафушәа-илафымшәа макьана исықәӡам ааԥсара, аха сахаанхеит схахәы акаԥсара, маҷ-саҷк схаԥыцқәагь ркаԥсара, уиҵәҟьа сзычҳауам сара


Уи абжьы, уи аисшьа дара аҳазарқәа рымшын аисшьа зынӡа еиԥшымшәа аарбеит.


Асовет мчы Аԥсны ианааиуаз, аменшевикцәа ԥхаҵаны ианкарцоз, Алакәаба дивагылан абри иаб, ихаҭа аԥсшәа иалҳәаанӡа, егьырҭ идеизаланы, ҿымҭ, дџьашьо иахьынӡаихәаԥшуаз, даҽа џьоукы дахьынӡагәыдыркылоз, уи ихы-иҵыхәа, издыруазгьы, иззымдыруазгьы раҳәара дналагеит Уарчхан.


Иара, иазыԥшыз адыруазшәа, аҽнынтәарак алахье иқәын, ашьыжь ақьышә хәыҷык инышьҭнашь-аашьҭнашьит, аха иаҭахӡамкәа, гәцәа ахнамкааӡо акәын ишаҿыз.


Афольклортә сиужетқәеи, атемақәеи, ахаҿсахьақәеи, амотивқәеи ишиашоу ахархәара зынӡа иаҟәыҵӡом ашәҟәыҩҩцәа.


Амашьына дахырҟьаны ашофер дацәымыӷхоу, мамзаргьы ашофер ихырҟьаны, амашьына хҭанаку сыздыруам, аха, алышькьантыр иагаша, зыҽны азауадаҿы иаазгаз аҽны инаркны, абри ауаҩы ӷас дышьҭнахит Дамшә.


Абжьарак аҩыџьарагьы усҟантәигьы ари аҵыхәтхантәигьы аҭыжьрақәа ртекст акоуп, аҩҭыжьракгьы рҿы еивыгараҳәа акы рыманы иҟаӡам.


Акеҩҳәа сан рыцҳа ҳәа амыткәма ҳәаны, жәлар аазырӡырҩуа ԥҳак думаӡамкәа, ҳаӷоу иԥсышьахаша!


Бесик Ԥоча-иԥа, сақьа Пыта-иԥа, Арсҭа Ваниа-иԥа Кәыҵниаа, Рауль Агрба, Бесик Маршьан сыцуп.


Насгьы, ажәылацәа рзы амҩа ҟьаҟьаӡа аартра акәӡами еиҭагьы ҵакыс иаанахәо, анапылаҩыра арецензиа ҟаҵаӡамкәа, аҭыжьра иаԥсоу-иаԥсаму гәамҭаӡакәа аплан аҟны азгәаҭара?!


Унан, нанхеит, ус ҟалома, иара уигьы ҟәнысшьахуанеи, дааҳәыҵәы-ҳәыҵәуеит Хаԥҭыриан, аха иара астол днахыҵын, мчылашәа лнапы инанџьгәаланы, ишьҭахьҟа даахынҳәуеит.


Лыбжьы заҳаз, ааигәа ацәаӷәара иаҿыз лабхәында роланд иҩызеи иареи изҿыз кажьны арахь иҩит.


— заморская территория Франции, включает разбросанные по Индийскому океану острова без постоянного населения


Ашкол санҭаз, абжьбатәи акласс аҿы, акласс анҭыҵ ҳаԥхьарц арҵаҩы иҳадылҵеит убри ушәҟәы Ақыҭа иахаԥыруеит ашьауардын, ахьӡ иашаны исҳәамашь ҳәа дназхәыцит.


Уи аҿы сынхар схы иқәыскрын, аха уаххьафаразы астол ҳанахатәа иҟалҵоз акәын аԥсра сзаазгоз.


Қсас игәы ҩеилаԥшы-ҩеилаԥшит кәасҭӷак ааҽҳәԥааны, ихәдаџьал амца ҩалирддыргьы цәгьа имбеит, аха иқыџьқыџьуаз инапқәа мчыла иааиқәикит.


Иԥхеибаҵа амҵарсра иаҿуп аорденқәа, амедалқәа, ахьӡ-аԥшақәа, уаҟа зынӡак аанкылашьа рымам ҳажәлар аԥсреи абзареи ианҭагылаз аамҭазы Аԥсны иаҵаӷьычуаз, ақәыџьма зԥылаз ала иаҩызаха, рҿы акын, ажәак зымҳәаз.


Рауль Муцба агәынамӡара иманы иҳәеит ар реиҳабыра ирмазҵааӡакәа асеиԥштәи аныҟәарақәа ишырхылҿиаауа атрагедиа дуқәа, аринахыс аизҵаарақәа шаҭаху, аҳәатәхамҵара абзиа шаанамго, насгьы аибашьра ацәаҳәа иазааигәаны анеитралтә зонаҿы инхақәо шьҭа иаамҭоижьҭеи акрааҵуеит рынхарҭақәа ирԥырҵны аерманцәа реиланхарҭахь џьара ҭыԥқәак ааныркылар.


Ани ахәыҷы ибон, иаҳауан иаби иани ирҳәоз, иаб ианду аҭакәажә диманы абна дылаижьырц дышдәықәлаз.


Избан акәзар ауаҩ ду иааираны иҟоу учанаба уҿихырц игәы иҭоуп араҟа абахҭаҿы


Сан амашьына днақәыртәан, дҳаманы ҳцеит Аҭараҟа, ҳахьынхоз, иқьаԥҭахаз ҳҳабла, Аҭара ахәы ашҟа.


Ҽа уск азынгьы иахьазы ар рыштаб аҟны унеи ҳәа сарҳәахьан.


Ус акәымкәа, уаҵәы ианаашо шәарыцара сцараны, уаха сахьнышьҭало Ажәеиԥшьаа иԥҳа ԥхыӡ данысымба, аҵәа ансылмыркы, башоуп, баша амҩа сықәлоит.


Сагәалашәалап, – иҳәеит иара еиҭах гәаныла, аха акы заҵәык сгәы еихьызшьуа схысын исыршәеит, амала убри зыҟасҵаз адыруазҭгьы шаҟа ибзиааз


Ажәҩан ишагәылсуа еиԥш асар рымҩа, адгьыл ду иқәданы инагоуп уара узну умҩахәасҭа хәыҷы.


Снапқәагьы, нас сыхәламшәа, сыԥсы ахьҭаршәу сыхәламшәа, ақәыџьма аҽы ахәда шыԥнажәо еиԥш, аԥсцәаҳа ачымазаҩгәаҟ дыширҭынчуа еиԥш!


Ажәытәӡа, сара ианысхааныз, дад, аԥсуа кәымжәы аҳазырҭрақәа амаӡамызт, далагеит уи ажәабжь.


Аҟаԥшьқәа рҟны исзашшыз, сыцәгьа зҳәаз, ихаҭа иаахтны исеиҳәеит ихьыз агәнаҳара.


Урҭқәа лзымдыруа дыҟамызт, уаҟа дизшәа, дааӡазшәа, ашәлашараа рҵасқәа зшьа-зда иалсхьаз Ҟаимаҭхан.


Аболшевикцәа рмиссиа Қарҭ иааразы иҟоу хыс ирымоу Москвантә ддәықәлыеит, ари амчыбжьыкала Қарҭ дҟалап рҳәоит.


Ари зҳәоз аҽыҩқәа анықәдырҩуаз, арҭ разыҟа ҵашьа, рыҩшьа збақәаз роуп.


Ацыӷ аҵла иқәцаланы ахә зшьоз ҳәа, заанаҵ ахә зқәырҵахьоу ҳажәлар сасгьы ԥшәымагьы рыгәрагара рцәыӡижьҭеи акрааҵуеит.


Уи акы, ҩбагьы еиҭасҳәахуеит, сара макьана ҩнра исышьҭуа ԥҳа дсымаӡам!


Сара сцап, нас, иара даныҩеиха, лара дицхыраарц изқәа лызнапык аакәлыршан, дҩаихеит.


Уи ашьҭахь Моҷа ҭархәына-иԥа Кәыҵниа иеихатә тракторла иаҳзицәаӷәан, аандақәа ҟаҵаны ҳаналга аҳабырзакь алаҵара ҳалагеит.


Араҟа исхьынҳалан саанкылан сакуп ҽаӡә иԥсы, сахьцалакгьы исышьҭоуп иҵарыхәҵәаӡа иго схәыҷ ибжьы, уи сыҷкәын сызҿиҭуеит


Уи диеиԥшын, ашәҟәқәа, анапылаҩырақәа рыла иҭәу зкабинет, ахәылԥазтәи ҳауак сфап ҳәа иааҩныҵны иааиз, зеилыргара мариам азҵаарақәа еидызхәыцло ҵарауаҩык.


Алеишәа цәгьоуп, нан, шәамгааит, лҳәахуеит, лгәы аҭра иҭыҵуа дахьаасԥыло сан.


Раԥхьа Фидель гәыԥҩык иманы Сиерра ашьхарахь дыбналоит, аха нас иҽриҭоит, иашьа Раули егьырҭ иҩызцәеи шытҟәоу дырны.


Уан данамырх ииашамкәан иҟашәҵеит сҳәама, даҽаӡәы, иаҳҳәап, ишакәым изныҟәаны, ари усеиԥш изышәымун сҳәама


Иареи бареи шәынасыԥ иаӷрагылаз рцас аҟынтәгьы, ара бынижьуам, амҩа дықәуп Заурҟан, шьха иԥырхагам, мшын дыннакылом, абар, бааигәара дааихьеит, бҽырхианы быҟаз!


Аа, џьамтәылатәи ауарҳал хәбабақәа, ари ацыӷцәа хамы, арҭ ахьтәы лымҳарыҩқәа, араӡынтә напхаҵақәа!


Ари заҳаз агәыла-азла иааины ирықәныҳәон рыԥҳа ма рԥа аразҟы ахьроуз.


Лара лыда уаҩы имаҳац, лара лыдагьы уаҩы ихаҿы изаагом уи ажәабжь, аха лнацәа иахаргьежьуа илкуп, хәмаргак еиԥш, лқьышә зыреицаҟьаша акы налҿажьны даанумкылозар, дықәланы дцалоит, дцалоит аанҿасшьак лымаӡамкәа.


Еибагеижьҭеи рацәак ҵуамызт, урыҵашьыцратәгьы бзиа еибабон, қәыԥсычҳара бжьы-ԥсадак ааҩныҩит ауада.


Итәақәаз андәықәлалак, уара нас уаанкыланы, уиҭахушәа гәыкала, дыччо уаԥхьа дгыланы


Баграт Шьынқәба иԥсҭазааратәи ирҿиаратәи мҩа ҳәаақәызҵақәаз ируакуп иара дызлиааз, дызҵеиз дызхаҭарнакыз аԥсуа жәлар ржәытәи рҿатәи ԥсҭазаара, ртрадициатә бзазаратә культура ибзианы иахьидыруаз.


Иахьа абри ауаҩ абас сеиҳәеит, бгәы ианагои сҳәан зегьы иара ишсеиҳәаз еиԥш, сыԥшәма иласҳәеит.


Цгәуп аха, ҵабыргны, рацәакгьы ацгәы еиԥшхым, аҳәынҵәа ашьклататахуп, ихышӡагьы иҟахуп.


Аурыс ҳәынҭқари аҭырқә сулҭани кавказтәи ажәларқәа ирызкны имҩаԥыргоз аколониалтә политика гәымбылџьбара инацлеит аҭыԥантәи афеодалцәа рхатә интересқәа рзы иахьықәԥоз, досу хазхазы иахьахоз.


Саацәтәалеит ԥшьаала мракы, иҩхалеит ԥсаатәшәа акы саман, исымамшәагь сцахуеит хықәкы.


Игәы инаҭон иԥылоз, иаԥысуаз, ивсуаз зегьы цәҟьараҵас рылаԥш иара иқәкны иркызшәа, убарҭ рылаԥш-гәынамӡарақәа дызҵаз аидара закәыз аилакаара иазкызшәа.


Уи Одессатәи аҵаҩцәа, аҿар зегьы рзы иҟалеит антифашисттә документны, ақәԥарахь инаԥхьаганы.


Унапала иааибуҭаз, унацәхасны иааурхәашоит ҳәа дхәыцуан, аҳабла агәарабжьара дыбжьаланы дахьнеиуаз.


Асланыҟәа игәы дрыцҳанашьан, насгьы убри агәаларшәара заҟа лгәы иаҭаханы дшыҟаз аниба, ашьҭахь дмыргәаҟкәа иидыруаз лзеиҭеиҳәарц иҽыназикит.


Шьоукы ажәлар рыхьӡала ныхахәыс хәыц еиқәаҵәа зларшәым аџьма-шьтәақәа нарган, икыдырххыла ана-ара иҿаҳәан.


Текстк еиуеиԥшым аамҭақәа рзтәи анҵамҭа қәа реиҿырԥшра иаанарԥшит аинформант игәалашәараҿ аҳәамҭа аҵаки ашәа-прозатә формеи еиқәханы ишыҟоу.


Иахьа шьҭа имаҷӡам аԥсуа етнографиа еиуеиԥшым аганқәа ҭызҵаауа аӡәымкәаҩыџьамкәа асовет ҵарауаа рмонографиақәагьы.


Анхацәа рҿаԥхьа дықәгыланы уи уаҟа дырҩегьых ииҳәац иҳәеит ауп абар иара ишиҳәаҵәҟьаз, иара ибызшәала абри асып-ҳаҟьа иануп, уаԥхьа


Аповест Асҟак дузааигәан, аха дузгәамҭеит аҿы иаҳԥыло егьырҭ аперсонажқәагьы акыр аинтересс рыҵоуп.


Ибдыруеит, ҳаныхәыҷыз, аибашьра анцоз, ианеилга, шықәсык-ҩышықәса анҵгьы, иаалырҟьаны аҳәҳәабжь налыҩуан ақыҭа.


Цәымӷыс дышьҭырхуа уаҟәыҵ игәыбылра ркуеит, ркьатеиах ԥиҵәоит, ихымҩаԥгашьалагь иреиҳәо акоуп


Имариам аԥхьаҩцәа рыҩныҵҟа абас иҟоу ареакциа аҟаҵара, асахьаркыратә ажәа амч арманшәалара, ҟазарыла уи ацәыргара.


Иара инаиваргыланы, ара иҟоуп иҵоуроу, аԥсҭазаара иаша иазықәԥо ақыҭаҿтәи апартиачеика амаӡаныҟәгаҩ Миха, Ҭемыр бзиа иибо, бзиа дызбо аԥҳәызба ссир Зина, насгьы аҿыц ԥсҭазаара лассы иззеилымкаауа, акыраамҭа ихьаҳәхьачо, икәанызануа анхацәа


Ишеиқәызгьы гәасҭеит лылахь, акы лбаргьы, ак лаҳаргь лҭахӡамшәа уи зегь рыла, лыҽныҵалкит саԥхьа аҳаргь.


Ииз ауаҩы, аԥсҭазаара иахәҭакхаз, ҿыц еиҭах дзишо ихазы дманшәаланы, ауаа рзы дҵоураны дҟаларц азоуп.


Иҿы иаирҳәомызт аха, Аԥсны аҳҭнықалақьгьы Егры-нырцәҟа аиагара ҵабыргны сахыццакцәама ҳәа акыр дшылакҩакуазгьы, мап, смыццакӡеит, ирластәуп дырҩегьых уахь аиасра, аџьамқәеи арабцәеи рҿоуп шьҭа ҳара аус ахьҳамаҵәҟьоу ҳәа игәы инҭиҳәааит


Сгәы акамыжьра иахгәаҟуаз зегьы сашҭа-хәыҷ шәықәҵны шәанца, сылабжыш ҟәандаӡа илеит, аԥсра абла ҭашәашәа сҭаԥшит, схы ахьызгара смоуа сҟалеит, саныцәа, сыҭрысны сааԥшит.


Абри анысҳәа, уажәгьы иансгәалашәалак сзырччо хҭыск атәы шәасҳәап маҷк аҟара уи шыҟацәҟьаз ақьаад анҵара шыманшәаламгьы


Адырра ҟарҵеит, гәыԥҩык агәаҭацәа аидарамҩангагақәа рыла ишаауа, ркомандир афицарцәа даарызхьаԥшит.


Уара уҟазара ду ааурԥшуеит иухатәы бызшәахаз тәым бызшәала, аха сацәымҩашьо издыруеит иара абраҟагьы уи аганахьала иуҿыԥшуа, ушьҭа иқәло рацәаҩхар шуҭахым.


Бара ишыбџьшьоу ауаа ирдырыр сҭахуп, анцәа ибар сҭахуп, баҳама, Риҵа?


Ҟазахсҭан аҟазахцәа хә-миллионҩык ыҟоуп, аурысшәа зҳәо егьырҭ амилаҭқәа, жәа-миллионҩык инарыцуп.


Уи иахьа аԥсҭазаараҿы аиҳа амузеи аҿы ирԥшӡаганы иҟоуп аамҭа иаражәит ҳәа ҳагәҭасны иаукаҳажьх!


Ароман аҿы ареволиуциа ҟалаанӡатәи аԥсуа ԥҳәыс лыбзазара ауадаҩрақәа шамаз аушәақә, цәаҳәа заҵәык ала акәымкәа, инарҭбааны, ауаажәларратә бзазара иадҳәаланы иаарԥшуп.


Еизигон, иҭиҵаауан жәлар рҿаԥыц ҳәамҭақәа, лассы-лассы дықәгылон агазеҭ адаҟьақәа рҿы, аԥсуа театр аҭоурых аҩра напы алаикхьан.


Илҳәар, лхаҭа лгәы лнархьуазаргьы, егьа гәнаҳарас илыԥ хьаӡозаргьы, лаҳәшьа длыҵашьыцгәышьон Аминаҭ.


Изызҳарц зҭаху, аха зыбжа аӡашәа, зыбжа хҩаа-ҿҩаашәа иҟоу аҵла деиԥшынгьы ихы ааибахуеит.


Уи иалҵшәаны аҵыхәтәан Аԥсуа ҳәынҭқарра ырхынҳәны иҳарҭеит, ақырҭуа колониатә режимгьы аҵыхәа ԥҵәан.


Адунеиаҿ зегьаҿ, иҟамшәа ԥхарак, мцак еиқәымшәа џьарамзар џьара, аҵх санаалаха, аҿаанахеит хаарак, кыр сахьчозар, уи ауп сзыхьчара.


Еишра иаҟәыҵхьаз ала, агәашә дхыҵны дышцоз ангәанаҭа, еиҭах еишра иалагеит раԥхьа ашҭа данҭнабааз еиԥшҵәҟьа.


Нхыҵи аахыҵи еицырдыруаз Мсоусҭ дуӡӡа ишьа мукәа ианаанха, дахьыҵоу хыла адамра дадырст шәҳәар смаҳаи!


Сара сзы ихы хиҵәоит, уи ауп исҭаху, егьырахь игәи игәаҵәеи шкәакәоу еиқәаҵәоу аилкаара абасҭаху, аҭак ҟаиҵеит Ноурыз.


Иацәажәоз ирҳәоз иаҳауамызт, ак ҟасҵоит ҳәа иҽазикын имҟәыҵыҩрит, игәы изақәымкит, аҩны ихы изыҩнамкит, агәарԥ дҭамӡеит


Анаҩс ҩадаҟа иҟоуп Мамант Векәуа инхарҭа, Ҷыҷыкәеи Вовеи Кәыҵниаа рынхарҭа, Захариаа рынхарҭа.


Шәара шәазхәыц уи заҟараз, Гелиос изнацәак дегьызеиӷьым ахаҵа аарлаҳәа инапқәа акәшозҭгьы.


Алиошьа иҳаиҳәеит, иара убас, иаарласӡаны, хымш рышьҭахь иара ихаҭагьы абрахь диасырцны дшыҟоу.


Уажәшьҭа ахьыӡгьы ихьӡҵа, иԥсгьы ихаҵа, ихьыӡ уҳәар дааԥшуеит, – иҳәеит аҷкәын.


Сара сеиԥш ирацәаҩуп аҵеицәа, уааӡамҭацәа нхыҵ-аахыҵ ицауа, саргьы саӡәыкны ақыҭахь сцоит, саҩсуам, аԥсҭазаара бзиахә ҿыц иахьиуа.


Уи аамҭазы уал-мшәеи уал-ҭамыжьи убыс рыӡбеит, арҭ рышьҭахьҟа имгьыжьыр ҟалаӡом, ауахәама ашә ҳцәыҵагылап аладахьгьы, аҩадахьгьы.


Аччара зызнымкылоз иԥхаршьагәышьон, аха иаргамахауан, иаҳа аԥышәа змаз рыҩнуҵҟақәа иеилашуан иччон шьаҭажәи уи иԥҳазаҵәы Фелдышьи рыда зегьы.


Са исзымдыруа џьара ак бжьамхазар, зегь еиқәыршәаны абарҭ апапкақәа иргәылоуп, – лҳәоит Зина.


Сылаԥш нақәшәеит ус, иҭрыс, Аха азшьапык амыхәо Ахы сықәк ишааиуаз бӷабк.


Ааԥсарак изымдырӡо арҿиара инапы алакуп, убри инеиҳангьы аџьабаа ибоит ааӡара усаҿы, имҩақәиҵоит, дрыцхраауеит алитератураҿы зымҩа ылызхуа астудентцәа.


Ауаа алаф ҳәаны, ркьатеиах ԥҵәаны ианыччо, иара Шьаҭажә, шлацк зларшәымз иџьымшьуапцәа жәпақәа ԥшьшьала илашьҭны, ибла рацәаххыра ҵашәшәалақәа рылеиҵәахуан.


Ихьыжәкәыжә, игииуа, ҽа дунеихаак иалаз хиппаа ҳанрылсын, егьи ақалақь ду ҳаныналала, ицәгьам-бзиам ҳаԥсы неиваагеит, иара ҳамҩаԥызаҩгьы дааихаччеит.


Ббаашәит, ҳаҷкәынцәа ԥхасҭашәтәра шәыҟоуп, изышәҭахыз, ируша усгьы ируан, лҽалалгалт даҽаӡәгьы.


Акыргьы даарԥеиԥшит, аха рыҽныркылараны ишыҟамыз агәра анига ашьҭахь, игәы иамукәа рыжәлантәык, Џьолҟан иԥа Гәаҭанас, егьырҭ раасҭа еиҳа иҟәыӷоу аӡә иоуп ҳәа дыԥхьаӡаны, дахьынхоз Ԥшьагьарҟа дҩықәланы дцеит диацәажәарц.


Изакәи, ҭакәажәык жьак ахьылбаз, есымша иҟоу ҳәа дцалон еиԥш, арҭ, ицан-иаан, ашкол ауп изеихсуа, цәҟьарас иҟаҵаны иеихсуашәа, иажәа налаиҵеит Славик Ҭаниа.


Жәлары иахьеибыҭоу аус ауразы ирымоуп ацәаӷәагақәа, ажәла каԥсагақәа, аҭәархыгақәа, ача, аџьықәреи аҿырпыгақәа.


Убасҟан ауаа, абнақәа рыгәҭа еизо, аҩнқәа рҿы рҽеиқәдыршәо, маӡала агәыԥқәа ҟаҵаны еицәажәон.


Апап уаҳа имамкыкәа, иԥшызи иаази неиԥыланы аԥсшәа анеибырҳәа ашьҭахь, нас зегьы ауахәамахь рҿынархеит.


Уи сызхарагьы сарччеит, аха даара уаҩ игәы иамыхәарыз ажәабжь схы-сгәы иасит.


Хауаажәлар зегьы дәылҵны, ҳарӷьарахь, ахьтәы ҟәара ҭартәааны иҳаихырхәоз, рнапқәа ҟьо аҭак рзыҟарҵон, агәалаҟазаареи, агәырӷьареи рыманы.


Уоу, бара Кәымпырхан, бзакәугьы рыздыршам бара ахәаша, Уарарироу, рарираа, уоу-уоу, рарираа!


Аха зегьакоуп уаҟагьы амаӡаныҟәгарҭаҿы иуалыз ламысла инаигӡон, аха иԥсҭазааран изыҟаз ипоезиатә нцәахәы зныкгьы илаԥшҳәаа хара иацәымгылацызт, уи акәӡан ихы, игәы иҭаз, иԥсы иалаз


Даҩеи ԥагьарак узиҿымбаауа, аамсҭара ихаршҭны исасцәа дрыдтәаланаҵы, рыгәҭыха иаргьы ишигәҭыхаз дирбеит.


Уахь сигар, уа иҟоу ажәабжьқәа саҳәа ҳәа далагоит, арахь сара акгьы сыздырӡом, иасҳәараны иҟоуи?


Ихы иақәиҵа мацара акәым, ихьымӡ ӷишьеит, мчымхарак дақәшәаны, иламыс еилазгаша, уск ина-пала иҟаиҵазшәа.


Зны уаб иаҳәшьа лҿы умҩахыҵны, уԥсахы еибакны, угәалақәа ахьуҳәаз мыцхәы иҵару ухшыҩи мыцхәы иџьбароу угәашьамхи уара ухала раӷәра ахьузырҿамкыз ауп мзызс ирымоу.


Аҩажәатәи ашәышықәса, аҩажәатәи ашықәсқәа рзы афицар ҿа Шарль де Голль длабадыруеит Ивонна Ванду, ахаатәы ҟазҵоз иԥҳа. Уи абал ахь ааԥхьара лиҭоит. Аха иара акәашашьа ахьизымдыруаз азы, ахәылԥаз зегьы арратә жәабжьқәа лзеиҭеиҳәон. Знык-ҩынтә ианеиқәшәа ашьҭахь, лҭаацәа иралҳәоит «ма иара, мамзаргьы уаҳа даҽаӡәы мап» ҳәа.


Исԥынгылаша шьхарԥҵас аҵх еиқәара наҟ снахысны, исоуз амҩан лахьынҵас уаҵәтәи сымш заҵә иназныжьны, ԥшьаала снықәлап ацҳаҵәры, избап сзықәсыр смыхбыкьыкәа.


Уажә абра ибжьагалашәа, иааркьаҿӡан исҳәарц исҭаху аибашьра ззеиӷьу ҳәа адунеи аҿы жәлар ыҟаӡам.


Дзакә хаҵаз сымдыруази, уажәы даарыцҳасшьеит, сыхгьы гәыбӷан асҭеит, арсҟаамҭа сахьазымҵааз абрахь иаанагашьахаз.


Издыруада, ақырҭуа фашистцәа ԥсышьацәгьа зырҭаз ҳасаби хәыҷы лкьаасбжьы адунеи зегьы ианарҳарц азы иаманы ицозар?


Ақалақь аҿы иашьеи иаҳәшьеи, рҭаацәарақәа рыманы, аҩнеихагылақәа ирыҩнан, урҭ рахьгьы ателефонқәа дрысит, иҟалазгьы нареиҳәан, иҭаххозар ԥарақәак шрымиԥсахразы рлымҳа инҭишьит.


Ҟансоу дара дыԥшит, аха ақәаурақәа рышьҭахь ашьхараҟынтәи зҽыргаӡаны аӡиас зхы ҭакны изжәлоз ацәаҟәагьы хымызт


Уаа, Аџыр-иԥа Данаҟеи, уӡырҩишь зынзаҵәык, уӡбахә шырҳәо еиԥш ухаҵоуп аха, ахаҵа бзиа иқәнамго ак угхеит уара!


Абас идгьылтәым агәҭахәыцрақәа змаз апоет иҩны ддәылганы дыргеит ақырҭуа гвардееццәа.


Ашара иаҵагыланы иааз аусуцәа русура еилашуеит, еилашуеит ҳара ҳауаажәлар нҵәара зқәым рус.


Ус анакәха, аокеангьы иауу аӡы, аӡ ду ҳәа акәӡами иаанаго?


Ахәлԥазтәи аҟуша зықьҩык инареиҳаны астудентцәа ахьҭаз аҟара еилататоу ҳаинститутаҿ ак ҳамам, уи иахагылоу ауаҩы ҳаҿар ыҵаирбгеит, иахьа инаркны уи ахьыӡгьы ахьымӡӷгьы уара иумаз, умыч ақәхар умҩа аатит, иақәмхар иахьуҭаху уца ҳәа лаф формала аус ду салаижьит.


Арҭ аԥсуа чеиџьыка иарҿиаз, ауаа ргәаҟреи ргәахәареи ныҳәаԥхьӡыла изларҳәоз ныҳәаҿақәоуп


Ахан-иԥа Барџьиль ари аҳәынҭқар иусқәа иара уи аҟара ихаҿы изаагомызт, ҵабыргны, аха уи ус ада уаҳа ҟалашьа имаӡамызт.


Лхаҵа шықәса рацәа раԥхьа аӷацәа гьангьашрала иҭадырхаз, рыԥсыцәгьа иахәыртәыз, аха зиашареи зқьиареи уеизгьы-уеизгьы иззымхәаҽыз.


Аа, аԥсра шәмоунда, сжьашәа сшәырқамсарц шәаҿуп, аха изуам, џьым, сшәызжьом!


Иҟам ара уажәы акы ааурыхуа, акы анаалом адгьыл ҟәыдыз, ԥшыз


Убри аҟнытә, уажәы азыҳәан аҽыԥхьакра ахәҭаны избоит сара, – иҳәан Ардимон, убасҟан акы аҽазкра иаҿаршәӡаны мап ацәикит.


Алтаи ашьха рыԥхра саныбжьала, ашьхатәыла сшеибакәыз сатәын, сааннакылеит раԥхьа иара абжьала аӡымҩас ду ицәырҵыз уа Катуан.


Уи ҳарҭ Амаршьанқәагьы ҳакәымкәа, иара аԥсуаагьы рымацара ракәымкәа, Кавказ ажәларқәа залымдаррала ҳаазықәшәаз арыцҳарақәа зегьы, шәара шәҳәашьала, дырсимволны изҳаит


Даҽазныкгьы агәра згеит сара, адунеиажә иахьабалак залымдарыла ипеипеиуа ишеиҵаҭәыз, иахьабалак ииааида-иаҵахада ҳәа ақәԥара шцоз, иахьабалак мчы змоу иҿаԥхьа мчы змам ахара шиду!


Ажәаҳәаҩ адгьыл днықәҳаит Сасрыҟәа игәы ҩарханы, адгьыл ажьы ахьызшәа убра иааҵысит.


Аха аԥсҭазааратә цәырҵрақәеи афактқәеи апоет шамахаӡак акәымзар, адәахьала, зеиԥшла акәмызт ипоезиа ишанирԥшуаз.


Аха уажәы уахәаԥшуеит уахьхықәхалаз атыша, цәашьагь уман уҟам даҽа хаха.


Уи ҳаҷкәын гәакьа иеиԥш бзиа даҳбо ҳалагеит, иҟазшьақәа, ицәаҩақәа ихаҳкаауан, иаргьы мамаша, папаша ҳәа дҳашьҭан.


Убас иаанагаз дышқәыԥшӡаз инаркны араҟа иааӡаз аӡәы иакәын Ҭарсхан иԥшәма лаб.


Аха иара иахьа аԥхьаҩцәа еиҳараӡак дызлардыруа ипрозатәи, идраматәи, ипублицистикатәи рҿиамҭақәа рылоуп, иара инапы иҵыҵхьеит акиносценариақәагьы.


Милаҭқәак рҿы иҟоуп анацәа, иԥсыз рысабицәа ашәхымс аҵаҟа ижызар, дара уи ашәхымс ихыҵцыԥхьаӡа, рысабицәа ҩаԥхьа рымгәарҭақәа рышҟа ихынҳәны, ҿыц иир алшоит ҳәа ӷәӷәала агәра зго


Урҭ ажәеинраалақәа уанрыԥхьо, угәалашәарақәа уаашьҭԥааны ургоит ухәыҷра иадҳәалоу ақыҭа ԥсҭазаарахь.


Арахә рхы еидызкыло ауаҩ дрымамкәа, адәы иқәхеит рхы иоужьны, иахьырҭаххо еиханы ицо, ианырҭаху игәарло, зынӡа игәарымлаӡакәан абна ианылахақәозгьы ҟалеит, акакала иӡуа, ибӷало, иҭахо, иахьагаз рхабар уаҩы имбо


Убасгьы ибзиагәышьами, аха Мсоусҭ иҩнаҭаҿы дыҟам усеиԥш иҟауҵаша аҵеи, убас алагьы акгьы шалымҵуаз аазгәеиҭеит Гәаҭанас.


Елигьы лымҩақәа ааиртышан, аха уи, иага, умҳәан, дыԥҳәысуп, дахьынӡазҩеиуа аилкаара уадаҩуп.


Зыдгьыл иаҟәыҭхаз Антеи, идгьыл амч анимоу дымчыдахан, уаҳа акы ааилимыршеит иандаҭлаҩ


Иасҳәар акәын, уажәы акәым, убасҟан ашьха анцәахәы данлыцәшәоз дзакә уаҩыз иаҳа сшаҵашьыцуа сара.


Уи иуанаҳәо даара ирацәоуп, аԥсҭазаара аилкааразы, насгьы аԥсуа ҵас-қьабзқәа рзыҳәан.


Ҳаԥсатәылан даара аҩы бзиа ҟарҵоит ҳәа иҟоу рыҩқәа еҳарак абри иаҩызахоит.


Бан бара дбыкәыхшахааит, ҳара ҳаиҳа бара бгәы азцеит убри аус ианаалоз, – лҳәан, Есма Камаҷыҷ даагәыдылкылт.


Ас ирмарианы акатоликос инацәахы дҭагьежьып ҳәа дшыҟамызгьы, ацәҟьа иаҿашәаз диҩызан, зышхәа уҭоу иашәа уҳәароуп ҳәа шырҳәо аиԥш, иаргьы илахь-иџьымшь ааиӡатәын амин иҳәеит.


Сызхыччаз убри ауп, саб, аӡӷаб иааҳгаз хышә шықәса лхыҵуеит, сара ԥшьышә шықәса схыҵуеит.


Уи агәыԥ иаҵанакуа абызшәақәа наукала инарҵауланы рыҭҵаара мацара адагьы, Кавказ ашьагәыҭ бызшәақәа зегьы реигәыцхәра, реизааигәара аилкаараҿы аублаа бызшәа адырра, ҳәара аҭахума, шьардаӡа иаԥсан.


Уажә аҵыхәтәан ари ашәышықәсак Кавказ ицоз аибашьра урҭгьы аибарфаҩцәа иаларгалан, еичдырчан, рҭагылазаашьа дрыцәгьаӡеит.


Мчыбжьык аҟара ауаҩы инапы иаршьцыланы, ибжьаны, чашәара иҭырго ахьшь, иаразнак агәрагара уадаҩуп.


Абӷанҷ ықәызгоз еиҵахон, аха урҭ маар руамызт, аҽны иқәыргашаз аплан рыман.


Иҟаларын уи ашьхыц амҵәыжәҩақәа ԥыххааса иеилазар, ашьа аҿыхьхьа иҩеиуазар, хыхьчагасгьы, хныҟәгагасгьы иамаз аԥышә хжәаны иавазар, аха Манча, Амзаҿа ажәла зҟьо анхаҩы дибарҭазар аҳа урҭгьы ибарҭамызт.


Икаҳаит ахәахәа, аиаша наиааиуеит, ацәгьа егьалшом, абзиа аиааиуеит, иҳаҳәо ҳашьҭамлар, аашьара ҳиааиуеит, ҳҩызцәа иаҳзырҳәоит


Аминуҭазы убас схы сцәымӷхеит, убас сааикәашәеит, снахынҳәны сцар моу сымамкәа, лареи, ажәҩан цқьеи, аӡиас кеикеи рхала иааизныжьны.


Аԥшәма дҩагылеит, даҽа ҵәыцак диржәыр, асас еиҵбы ибз иаҳа иԥытрын игәахәшәа.


Сентиабр мзазы Баграт Шьынқәба Ҷлоунтәи Гәдоуҭаҟа инагара сыдырҵан, уахь ацара сшаздырхиоз, ҳгәы ҳҽанӡамкәа иара Тҟәарчалнтә верталиотла днеит.


Иаапкыша Дамшә, ишызымуаз исиҭаргьы, знык амҳаҵә сыҿшьны даналгалак, иҟалаша аныҟалалак, ацқәа аланарԥарауаз имашьхәылҵ.


Уи, лына сыԥхә лцәылгеит ҳәа илԥхьаӡоз аԥҳәыс, лынхара нықәыц цышәаа ицар, лара лгәы ахьылҟычуаз, лгәырԥса ахьынаӡоз аамышьҭахьгьы, издыруадаз, Абзагә дхынҳәыр ҳәа дгәыӷуан.


Доу ақыҭаҿы амра ангылауа егьырҭ Аԥснытәи ақыҭақәеи ақалақьқәеи рыҟны амра акырӡа иҩаскьауеит.


Дара аҷкәынцәа акы рҳәан, аҟыр-ҟырҳәа иааибарччеит, аха урҭ рыччабжь, сара ани сан рыцҳа шьра ианыргоз имцо ианалага, иақәԥыҵәҵәоз аҷын шьҭыбжь еиԥш, сцәа сҭанарӡыӡаауан


Тәымуаҩык, ихарамкәа, ишакәым уск дақәшәар, иахьынӡеихарам еилкааны, иус далызхуаз, уара ухазы иухьзеи?


Ичҳара маҷын, уажәы-уажәы игәы еилаххуан, зшьа зылҵәраауа иҟаз арԥыс, уахьихәаԥшуазгьы игын, чмазарак дыԥнашәазшәа акәын дшыҟаз.


Уи хымз уаҟа иҟазаара ҳаизааигәанатәит, ҳҿаҵа еиҩшаны иаҳфон, лымкаала ҳаилибакаауан.


Азакәан зегьы рзы аус ахьауаз, зегьы еиҟаразар ахәҭан, аха азакәан знапаҿы иҟаз иахьиҭахыз амҩа аиҭон, ма иаиҭарц иҽԥишәон.


Амала, Уарҳан уи амҩа дзанылаз ихьӡ аҭгара мацаразы акәӡам, иара убриалагьы ижәлар рыхьӡ аҭгарагьы акәӡамызт уи зызкыз.


Иазхоуп, уара, шьҭа шәаҟәыҵ анысҳәа, уи сиаӷоушәа иаақәгылт уажә дара.


Ҳара ҳҿы, шьоукы-шьоук ирҳәо уқәынқәар иахьа зыԥсы ҭоу ҳашәҟәыҩҩцәа зегь шамахамзар арҵага шәҟәқәа рҿы иарбатәуп.


Ашьха ӡыхьқәа шәаҳәон рыкәша-мыкәша, арҩагқәагьы ҵәауан рыбжьы хҵо, ахаҳә дуқәа урҭ цәқәырԥала ирныкшон, ахәыҷқәа аргәырӷьон, нас иԥыххаа ианцоз.


Урҭ, аиашазгьы, џьаԥҳаныла, фатәы-жәтәыла уҳәа ицәгьамкәа еиқәшәан, ҵабыргны ақалақь рыхьчартә иҟан, аха амҳаџьыр десант рхыԥхьаӡара ҵҩа амамкәа ирацәаӡоуп ҳәа Кравченко иԥшыхәцәа изааргоз ажәабжьқәа деиларԥсаӡеит.


Афоризм акәзар, уи аҭагылазаашьа ҳлитератураҿы аҷыдарақәа амоуп, иахьа уажәраанӡа лымкаала иҭҵааны аӡәгьы дахымцәажәаӡац.


Шамахамзар ибызшәа бзиоуп, еилкаауп, аха ҳара ҳгәанала, аԥсуа бызшәа абеиара уеизгьы иахьынӡаҭаху ихы иаирхәартә издырам.


Агьангьаш дцан иааигыеит, аџьабаа ибазшәагь иирбеит, Анхаҩы уи аҵыхәала дыҩнеидеит, имазара далахәны дҟаиҵеит.


Аибашьра ашьҭахьтәи аамҭа, иеилаҟәыбаса ишьҭаз иԥсадгьыл иазцәырҵыз азҵаара рацәа, ауаатәыҩса рыхныҟәгашьа, рыцәгьа-рыбзиа, аԥсҭазаара ҿыц, ахақәиҭра, ахазынхара иахылҿиааз апроблема рацәа, абарҭ зегьы роуп апоет гәыҵхас имоу, дызлацәажәо.


Акьаниа, бакьаниа, Бакьан цхьена, Цхьенада кәарҭа, кәарҭа, Ҭеибаҟәырра рашых, Џьангери боу!


Ауаџьаҟ, аӡын дыҽҳәатәаны лҽызлалырԥхалоз, ахала иқәацәӡа ирбылыз аҩны иагәылагылоуп, ма сара сыҽкасыжьрым ҳәа аҳәозшәа.


Узшьырц зҭаху уԥс апара иԥшаарц дашьҭоуп, деиҭа ацәажәеит ус ҭынч-ҭынч, знык уи ахьыҟоу анизеилкаа дааулгаанӡа дуӷрыӡааран дыҟаӡам


Уаҩы ихьааигартә иҟоуп арҭ реиԥш иҟоу асахьаркыратә ажәа азҟазацәа, ашәаҳәацәа есааира иахьагхо Аԥсынра.


Афольклортә прозатә рҿиамҭақәа ахьеизигоз, ақьаад иахьаниҵоз анаҩсгьы, иара арҵага шәҟәқәа рзы иҩуан ааӡаратә адидақтикатә ҵакы змаз ажәабжь кьаҿқәа, иара убас еиуеиԥшым ажәабжьқәа икьыԥхьуан иара редакторс дызмаз раԥхьаӡатәи аԥсуа газеҭ Аԥсны адаҟьақәа рҿы.


Нас уеизгьы-уеизгьы, Есмеи Лади еицны ианаауа иаабароуп ҳәа, зҽазҵәылхны, убра инеины игыларыда?


Аԥсуаагьы зегьы дырҭаху џьышәымшьан уи, Аԥсны уажәы иахагылоу, аха рымч ақәхом, дырзамхуам!


Харзаман иҩнаҭаҿы аҩныԥҳәысра аныҟәгара зынӡагьы илзымариамызт Дес, уи шьахәла илдыруан аҟнытә, ларгьы лхы аҵамырхакәа дааиуан.


Уажәраанӡа ихьамҭаӡа илыҵагылаз лшьапқәа ааласхеит, лыблақәагьы аацқьахеит, дгьыли-жәҩани ахьеиларсу лбартә.


Зосим иакәзар, иҩыза изиуз амашәыр иахҟьаны, ҟазшьала деиҭасхьан, аха зцәаҩа аҟазшьа бааԥсы алаҽны иҟоу ауаҩы, аламала дзацәымцозаап.


Амҩа санықәлоз, хараӡа Ҭырқәтәыла акаршәрақәа руак аҵыхәаны, абас дсықәшәоит ҳәа иҟадаз, зыԥсадгьыл хазына ныжьны џьанаҭ дгьыл ахь зхы зырхаз аублаақәа рцынҵәарах, зхатәы бызшәа здыруан инхаз аӡәызаҵәык


Усҟак ихьаам, ишьаарҵәыроу ари ақәԥара мҩаҿы аӡәырҩы рхы ахьақәырҵаз даҽа џьоукы уаҳа нарылмшо иахькарахаз, урҭқәа зегьы ҭыԥк уаҩы ирзиԥшаауеит.


Уи аума хьаас ибымоу, дихеит, иҳәарц егьааигымхеит, аха дзыхшаз лгәы ишаҭеит.


Ибзиоуп иҳәан, ахәыҷы длатәан, аҳәара далагеит иан лҭоурых ауп ииҳәо


Цәгьараҵәҟьак ҟалазар саргьы слымҳа аҵкар ала акәзаргьы исаҳарын, ухаҵкы, – иҳәеит ақьаҳиа еиҭах деихьымӡаеиԥымӡо.


Ара уаагыл, Заурҟан дыҟазар еилыскаап, аҭаҳмада, изуцәызӡозеи, дыхжәоуп, имаршәа ҳамкыр, дхьаԥшны дҳахәамԥшыргьы ҟалоит.


Ҷкәынцәақәак ираҳәан ирласны аҽы аҵыхәа ахәыц аалхны, даҽа ламҵк аакны, аҽҵыхәала иҿаҳәаны, улымҳа иҭарҵароуп.


Амашьына иақәтәаз дырцәыԥхашьаны акәу, сара срыцҳашьаны акәу здырхуада, уаҳа сылаҿымҭӡакәа амашьына снақәиртәеит.


Абри еиԥш џьаҳаным еиқәаҵәа ҳанҭагылоу аамҭазы, гәыкала ҳҿы ҳақәшаҳаҭуп, зеиԥшыҟам алагьы еилаҳкаауеит уара зхьышьаргәыҵа ҳакәыхшоу аҳәынҭқар уҿаԥхьа ахара шҳаду.


Дышнеиуаз дгьыл харак аҟны ҭәа-дук амҵан сыԥсы сшьап ҳәа дааҽыжәҵит.


Алгьерии лареи амшын ианеицхыз акәын уи данаапкӡоз акы дыннамкыло ацәқәырԥақәеи лареи рызхара еицқьачақьуан, ирылаз ԥибашәон, аибаркарара аҟынӡа инеибацон.


Рхы дакәхшаны ддырӡит, ма абри баны, анхацәа рыҷкәынцәа, ҭауади-аамсҭеи шьҭа ишԥарыцымныҟәашеи.


Бара, зеиԥш ҟамло егьыҟам, абарҭ иааиуа дареи сареи хәҷык ҳаиванагалозар, саӷәра бымҵасыршәуеит, икамыршәкәа иаанкыл сҽы, са сҽыжәҵыр ҟалоит, – иҳәеит.


Аҵыхәтәаны Анами Адами лшеит, урҭ роуп аҵануаа ҳәа ажәытәӡа ҳадгьыл иқәыз, аҵангәарақәа ҟазҵаз зхылҵызгьы.


Еилкаау усуп, Таиф Аџьба ахәыҷқәа рзы мацара иҩуаз поетмызт, аха ахәыҷқәа рахь лассы-лассы амҩахыҵра, иара иҳәашьала, ахәыҷқәа рҟынӡа аҽышьҭыхра уалԥшьа дуны иԥхьаӡон.


Аԥсырҭ ихы идыруазар аахыс мышкы иадамхаргьы игәалашәом ҭынч игәы алаҟа, ихы алаҟа аамҭа анихигахьоу, моу Ԥысҳахыра зхи-зҵыхәеи ҭбааҭыцәрала адунеи шамҽханамкуагьы, уеизгьы-уеизгьы уқьышә иқәҵаны унагәҭасратәы иҟам, уимоу, харабӷьара иҟоу анкьаӡа зны ара Кавказ зыхьӡ адкыланы ирҳәоз абшьҭрақәа зегьы ааидкылазар


Иац ишәиҵаз акәалӡы иаман иаазшәа, абҷы ас иаалырҟьан иахьихьыз дацәшәар ҵасмызт акәымзар, иҟаларын лгәы аҭынчымра лнымԥшыр амур


Актәии аҩбатәии аҭыжьрақәа рҿы лҿа, дыӡӷабханы ҳәа иҩыз ажәақәа, ахԥатәи аҿы лҿы, дыӡӷабны ҳәа иԥсахуп.


Иҟалап, Қаԥшьаа ҳәа изышьҭоу аԥсуаа рабшьҭра аҟынтәи иаауазар ари ахьӡ.


Иларгашам иҵақь данҩарго, иҩаргаз данаақәтәо уа дмықәшәатәха, еишьҭалан иааиуа ахҭысқәа уеиларгап, ухы дықәҳарц иҿааихап уаӷа.


Абзагә ихы иаҭәеишьомызт, реиҳа зегьы ианырба шаз, иангәарҭашаз, Ҟаимаҭхан лыҩныҟа анеира.


Ас анаҳаму, ишаҳгәамхәӡо аӡәы ахьымӡӷ ҳиргар ҟалоит, убри аҟнытә абри аус ҳахыццакыроуп.


Уи, дызватәаз ауахәама аган ихы аавакны, иабџьар анааигәыдирсылоз, ажәҩан иналибааит, акамандаҟаҵаҩцәа рпункт аҟынтә ишьҭууаа аҳауа иналалаз аракета иаҵәа уи ахьҩеишаз иҩеины, иҿыцәаауа агьежьра иаҿын.


Уи мыц цакӡакәа еимдо ишнеиуаз, аиха иақәшәаз аминаԥшаага еиԥш иџыџӡа џьара аҽааннакылеит


Аџьма иахаз аҷыбырхәа, Инапы иакәыршан икын, Аџьма ишацыз аӡыс еирыхәа, Ихәҳаны иааигон Ҭакәын.


Иааз изларҳәаз ала, Аԥсҳа ҿыц Леон дрыцны даауеит, уи ихаҭа иҭаххеит ус ҳаҭырла аџьынџь зхы ақәызҵаз рымҩаԥгара ҳәа.


Дад Шәарах, ауаҩы данажәлак, ихигахьоу иаҳа иааигәаны ибоит ҳәа сыҟоуп


Ҳазҭагылоу аамҭазы даара ҳхьысҳахеит, убас еиԥш иҟаз ауаа хатәра дуқәа рыла.


Ргәашьамх ҵарын, ахра иахьаҿысуаз бӷаџьмак зхаломызт, хьымӡӷык азыҳәан рылацәа еихадмырҟәысцызт ҳәа акәын издыруаз ишырзырҳәоз.


Хылҵшьҭрала дҭауадын, ма даамысҭан уҳәар усҟантәи амчра ахаҭарнакцәа гәрамгарҭас дыркыр ҟалон.


Усҟантәи аамҭаз аамсҭа ӷәӷәақәа ируаӡәкыз, ауаҩыцәгьа ҳәа ирдыруаз Цандиа Иналиԥа иаразнакы ар ду еизганы, Мамиа иабашьра иҽазикит.


Мҳаџьырра ицоз дрыцымцакәа, дзеибашьыц дырҿагылан дшеибашьуаз, иара иҩызцәа руаӡәк иабџьар иааҭҟьаз машәырла ахы иаахан дарҭынчгәышьеит


Аиха усҟан ахьы аҵкысгьы ирҭахын, ахәгьы аман аиха змаз аибашьраҿы аиааира игон.


Дара аауан ахәы иқәланы, имаганаха ажәҩан иаакыдлаз амза иазыԥшуа, ҵакы змамыз ажәақәак неимда-ааимдо.


Цыгә Ҳанашә уаҩытәыҩса илшарым зугәахәша ачҳареи аҟазшьа ӷәӷәеи ааирԥшит сшьа зуеит ҳәа асас дишьырц даламгеит, асас ишьра хьмыӡӷуп, патудароуп ҳәа иԥхьаӡеит.


Аха абжьааԥнытәи абзазараҿы, хаҭала иара ихымҩаԥгашьала ахәыҷқәагьы, адуқәагьы иреицәоу аҿырԥштәоуп идирбо.


Зегь ирнышәо, зегь ззеиԥшу, згәаҵәа жәпоу, зхада хәыцырҭа змам, зԥынҵа инахыҳәҳәаны акагьы зымбо, избарцгьы зҭахым ианагь иҟан, иҟоуп, аринахысгьы иҟалоит.


Уаҳаид иҭахгәышьамызт дук мырҵыкәа амҩа иқәлараны иҟоу имаҳә амцхә ижәыр, аха уаагыл ҳәа злаиеиҳәарызеи, иԥшӡоума, насгьы ари иагаџьара дцахьеит, даахьеит, иара есымша дицума.


Уи дыԥ-дыԥ зыхго иалагахьаз атрактор ахәцәа аманы арратә хәышәтәырҭа ашҟа ицон.


Аԥшәма ԥҳәыс лгәы иамыхәаӡо адулаԥ ахь лҿыналхеит, абысҭа хьшәашәеи аҟәыд хьшәашәеи ааҭыганы астол инықәлыргылеит.


Ҽнак аҳ иԥа дшышәарыцоз бнакы дахьнылалаз раԥ-ԥҳак, асамсал еиԥш деиқәаҵәаӡа, лқьышә гьалгьало дшыҟаз дибеит.


Ажәакала ҳзыхцәажәо аҩымҭаҿы напҟазала иаарԥшуп Ленинизм ҳаԥсҭазаараҿы хықәкыс, ҵакыс иамоу атәы.


Аублаақәа ари асакара ианықәнагала ашьҭахь, дук мырҵыкәа излааз ҳәа рзымдырӡо, шьаруалаа аарылаԥсеит.


Аӡәырҩы ашәҟәыҩҩцәа дреиԥшны, иара зегь реиҳа ихҭакны иман, дрызҿлымҳан усҟантәи аамҭа иқәнаргылоз, ихадараз ауаажәларратә зҵаарақәа.


Иуфозеи умбоиа кәац, ахш, ашә, урҭ анумоулакь, иубалакь аҳәарҭ-марҭқәа уфоит.


Аха бара бызгылари бхала, мшәан, мраны игылаз сара сзыҳәан, исхалашо?


Ҵаны, иара итәума, ҽа шьуокы иртәума, ахәыҷқәа абас аԥсышәала ибзианы ицәажәо анырбалак, иџьазшьо аӡәырҩы уажә адагьы дрықәшәақәахьеит Хыьмкәараса, убри аҟнытә ҳаи, ари уԥши, арҭ ахәыҷқәа рыхқәа шырхагылоу!


Даақыџь-қыџьын лыԥсы лхаҳаит, лыкәша-мыкәша иаалашьцеит, уа лдырды лымпыҵшәа инкаҳаит, нас, иԥшуазма, ажьа кәырӡеит.


Аӡәы заҵәык сан, зегь зыгәҭыхаз, исалҳәахьан, шьоук рыӡӷаби сабики рыгәнаҳа уаҵамлан, ухәыц, уҟәышха, нан, ҳәа.


Ианыцәоу уахынла аԥсабара иангылоу Лаҩыбраа еихаԥсы, убысҟан аӡы иаҵәа иҭыҩуа Ӡызлан разҟыцәгьа лыбжьоуп


Аҭаацәа ралахәра аӡәгьы дланарҟәуамызт, ицәа ԥнаҽуамызт, уи хықәкыс иамаз, иманшәалоу, зҳәоу еиқәшәауа аҭаацәа раԥҵара акәын.


Ахәаџьа аҳа аҿыхра дналагон еиԥш, даахьаҳәны ҵаҟа длаԥшызар, иԥҳәыси ҷкәынаки еихәмаруа ибеит.


Ашҭа днықәԥш-аақәԥшит, сара сган ҩынхәыҷы лыбла ианааҵашәоз аамҭа иақәыршәаны, схахә ылхуа акәымкәа, сыццакны уахь сҿынасхеит.


Абзазаратә шьацҳәақәа шәҽыдышәмыркын, аԥсыҽрақәа шәыншәмырԥшын, ахатә қьаф мацара зҽазҭаз Арсоу Агәба иеиԥш ауаҩра шәыцәнарӡуеит.


Уи рбоит аболшевикцәа, ухы уара уахәала, узамыхәоозар урҭ акры зку урықәымгәӷын, ирҳәоуагьы жьагоуп ззырҳәоуа аболшевикцәа.


Убасҟанҵәҟьа уи азхәыцха сымамызт, сажәа иаҳәаны саналга, мшқәак анҵы, иблақәа шыҟаз, ихы-иҿы аҽшеиҭанакыз ансгәалашәа, исҳәеит сгәанала


Утәа ҳәа иамҳәакәа, инапы нархханы, араҵла амҵаҿ игылаз арымӡ наиирбеит, аха Кыҷа дтәарц игәы иҭамызт.


Камаҷыҷ алахьынҵадацәгьа ззырҳәауа лоуп, ахшара данлоу ашьҭахь, даадмырбызт дықәҵны лабраахь дцоит, ашҟа илцыәуадаҩыз уи иааныжьра, аха уаҳа ԥсыхәа амамызт.


Дымҵарсны дааигеит, аха даангылом, аҽшьра лҽықәкны дыҟоупҳәа, алашьцара иналҩны, аҳабла ааимнарҟьеит.


Абри аҟара абна дшылаз дылаӡан, аха убри ауаҩ илабеи абҩаштә хәы зхаз иҟамеи рыда абџьар, шамахамзар, иныҟәигомызт.


Ирҩуан урҭ аҩны инықәыргеижьҭеи рхабар ҳәа акагьы шыҟам, уажәраанӡа, шәымшәан абааԥсы, шәашьцәа еинддыла ашҭа ишҭало жәбахра шәыҟоуп ҳәа ргәы рӷәӷәо, дара рҿы итәалоз, игылалоз Уаҭҳаратәи ақыҭсовет аусзуҩцәа, уахь ааира ишаҟәыҵыз, уи акәым, џьара ирҿаҳар ҳәа ишәаны рхы шырцәырҵәахуа ари дара шыҵанаҵо, ишыҵнахуа


Актәии аҩбатәии аҭыжьрақәа рҿы ажәақәа агәырҩа ауп, алаиҭәоит ҳәа иҩу, егьырҭ рҿы агәырҩоуп, алеиҭәоит ҳәа иԥсахуп.


Геннади Аламиа алмаси, Амреи, Аӡыхьи иԥхыӡ ԥшӡақәа днарыха-аарыхан, ицәарҭа днықәтәеит Алмас, дҿыхан


Цара узыҳәа сыхгьы шьҭасҵоит, аԥсра сацәымшәакәа, ужәлар аиашахь иугозар, ахәахәа уанымшәакәа.


Иумбахьеи, дад Шәарах, ашоура аныцәгьоу, ацаҟьа иалыҳәҳәо ахаҳәцәҟьагьы цәыкәбарқәак нахьыжжлоит, ихьшәашәаӡа


Ажәытәтәи аҭыԥхьӡқәа ануҳәа, уажәы Битага ҳәа азаҳҳәоит Бзыԥ аԥшаҳәаҿы ишьҭоу аҳабла.


Изакәу уи ауп, иахьа зылҵшәа ҟәнаҳшьо дара урҭ алитератураҭҵааҩцәеи акритикцәеи ркадрқәагьы қәрала имаҷӡам, зуаҩыбжара инархысқәахьоу роуп.


Анцәа ду уиҳәом исымам ак сыҭ ҳәа, иумоу зегь руҭоит агәашә хәыҷ аатуазар, арахь лҿаалхозар иаҵәахуа асыҭәҳәа, алакәаҿ еиԥш, иамуа акы ауазар, иузхом уара ари ажәҩангьы хыбрас, уҿаԥхьа ишьҭаларын адгьыл бымбылӡа, аха, ԥсаатәк еиԥш, ицеит инаухыԥраан, иацтәи амш унасыԥ уцӡам.


Уи шәқәаб анызгоз еимгәадузаарын, шәқәаб хьеит убри ауп иҳәеит Шьарадын.


Аҩнаҵаҟантә инхәыҵҟьан, абжьы азҭымкаауа, аԥсиаԥси еихьымӡо, сара сышҟа иҩны аҿаанахеит Былгьа.


Лассы-лассы ҳаҩныҟа асасцәа мҩахыҵлон, сабду деизарауаҩын аҟынтә, ара иҟалалон аиқәшәарақәа, аилацәажәарақәа, аус ӡбарақәа.


Иахькылеибагашаз сеидру, саара ишьҭасуаз, ихьыԥштәылаз, лыхцә-ԥарақәа дрынкны дырҳәазо Хьыбла дааҩнарымгалазҭгьы.


Ҳахьӡ ҭызго ашәҟәыҩҩы уаҩҵас пату иқәшәымҵеит, шәихәамԥшит уҳәар сгәы ишԥалсуеи акыр сзеилкаауазар, аха иҟалаз уиоуп, ҳаҭыр зқәу аҩыза, иаарҳәны, иара, Ҭарсхан ицәажәара иналаиҵоз ажәақәа наиеиҳәеит, дзыԥсоу, ҳәарада, аҵарауаҩ иаҳа идыруеит, аха иуздыруам иҟалаз, цқьа дузымдыруазар ҟалап ихаҭа.


Мамзар, ус анакәымха, уаҵәтәи амш ҭакзыԥхықәрада азыҟазаароуп аҭоурыхтә традициа бзиа мап ацәкра, ахаршҭра, акажьра иаанаго.


Ари ахҭыс ашьҭахь Лхаа аџьамыӷәацәгьа иақәдыршәеит, иҟан ашьамҭлаҳәқәа зшьарҵазгьы, уи акәым Сибраҟа ирышьҭызгьы.


Сгәанала, иара убри ауп изыхҟьазгьы арҿиаратә усураҿы иҽаанкылара, иааҭгылара, икәанызанра.


Мчыбжь иашак ачымазаҩ ашоура ибылны иамаз рыцҳа иргәаҟра даҿын амулла.


Игәылацәа рызҿиҭуеит Ҷыжә, чама, Чанҭа, нас Чықмыжә, ацажә еиԥш ишьҭырхуеит ижә, ари даргәырӷьоит кырӡа Ҷыжә, аха ишнеиуа игыргыруа, ашьапқәа ракәхап изымуа, итәоит рыцҳа, инеизҟәыҿы, иазыфом аԥҳәгьы ирӷәыҿы.


Исызрыцлоит урҭ уажәы Инна лгәыхьи, Инна лхыхьи, сыбла ихымҵуа аӡәы лшәи.


Ачымазцәа рыбӷьыцқәа хаирҭәаауан уи, аҳақьым хада, иара зыда димамыз ауаҩ лыԥсы аиқәырхара зылшоз.


Ҽнак зны, рыԥсы анеиҭаркуаз аламҭалазы адәаҿы иахьеилатәаз, ирырҭаз афатә ҵкьыҵкьашьаны, арахь иахьымлагоз ирымфар амуа, игәырхынҳәыгаха цәгьала албаадара иаҿын.


Акьырка даҵан, алом даҵан, Ахаҳә даҵан, анышә даҵан, Априбор амаден ԥшаага Уигьы даҵан, уигьы нага Џьа икылиҵәон ацаҟь ԥагьа, уа акы иԥшаахуан, нас деиҭаҵуан, Ҳаџьараҭ фырхаҵа, Гәажәба!


Ус акәмызҭгьы, Аԥсҳа Леон Аԥсуа Ҳәынҭқарра аҳҭнықалақьс иҟаиҵаз Қәҭешь атәым милаҭ рыҩнуҵҟа иргыларымызт


Ари Аҟәа управа аԥҟара дара иԥызҟаз ирыбзоураны, оҩы дықәныҟәуа макьа иҟамлацт, ианыҟалуа ҳаздырам, амала аџьабаа рбоит.


Ахышқәа рчын зыжәҩа иқәыз арҭ ауаа адҵа ироуз нармыгӡар ҟалозма-тәа


Ус еиԥш аԥсуаа рҿы аԥҳәысаагареи ахаҵацареи аҭыԥ амамызт ҳәа ҳазҳәом, аха уеизгьы уаҩ игәы еихьнашьуеит Ахра иеиԥш иҟоу арԥыс ӷьеҩ аҽы зӷьычыз дишьҭаланы Егры нырцә қыҭак аҿы дахьнеигаз иибаз аԥҳәызба дыԥшӡоуп ҳәа, изакәзаалак уаҳа лхы-лҵыхәа изымдырӡо, иаразнак иԥсы лылаханы ԥҳәысс дахьааигаз.


Сара омашәаҵәҟьа иџьасшьоит ауаҩы ибзиабаразы аурыс нхацәа ирымаз агәыблыреи арыцҳашьареи.


Иара идҵала аухаҵәҟьа уи аҷкәын деиқәԥах дҿаҳәаны амшын нырцәынтә иааз ҭуџьарк диирхәҳаит


Аҟаҿаҳәа ацҳара зцәаҩоу, зжәытә аамҭа ҽзақәырԥсны изку исахьа дагәлԥшны иаҳирбеит.


Хьаас илымаз аҽны рыжә гәарымлацызт уи ауәын дзызҵаауаз, иара аҵәы лылхны аҽаџьара ирхеит умҳәозар.


Рҩыџьагьы аибаԥҟара иалагеит, Мҵыши Паҿеи шәан, рхабар ыҟамкәа илыбжьыхәаша ицеит.


Исгәалазыршәаз, убарҭ анацәа, анаҟа-араҟа инеизга-ааизган даҽа формак азырԥшааноума, ҳаҵәҩан аҵхра шәзаҿузеи ҳәа иразҵаауада?


Уажәшьҭарнахыс аҩы ыжәны уанааи, сдәылҵны сышцо удыруазааит, ҳәа дықәны иалҳәеит.


Аҳауа цқьа афҩы ҷыда ахызҵоз абжьы жьакцақәеи, абжьы ҷаӷь-ҷаӷьқәеи, абжьы дагәақәеи ирылҩны, лашбыжьҵас аақ-аақҳәа игон, славиан ажәас иҟоу зегьы неилажьааилажьны ирылху бжьы еилырххаак.


Уи аҟнытә ҳҽадмырхалакәа ҳхынҳәып уажә дырҩегьых амҩа иқәу ҳахьӡрыцарцәа рышҟа.


Даара сгәы азҭынчым, сара стәала аҩажәижәабатәи ашықәсқәа рзы ҳажәлар ирхыргаз агәаҟрақәа асырҳәеит, аха исцәагхаз ыҟазар алшоит.


Агазеҭ Аԥсны иакәаӷӷа иаацәырҵроуп еиуеиԥшым азҵаатәқәа ирызку аԥсышәала иҭыҵуа егьырҭ агазеҭқәа.


Уи аӡәы даницәымӷу, нана, – сҳәеит сааԥышәарччаны, аха, нана, жәларык, милаҭк аницәымыӷхалак, шәҟәыӷацәа шәцәымыӷхааит, ӷацәас иҟашәҵааит ҳәа дрықәшәиуеит, инацысҵеит схазы, убри аамҭа ҳҭагылоуп аԥсуаа.


Ҽнак шьыбжьон, аурокқәа рышьҭахь, сышәҟәқәа сҩыҵакны, игәы-иԥсы адинхаҵарала иҭәу ауаҩы ауахәама дшахәаԥшуа еиԥш, Дырмит иҩны ааигәара саннеи, агәашә хәыҷы дҭыҵны, Европатәи амаҭәала деилаҳәаны, агалстуки ашлиапеи ихаҵаны, хаҵа шәпажәпак дидгыланы диацәажәон Дырмит Иосиф-иԥа.


Сара атаможниахь санцоз, Анзор скаиута ацаԥха исҭеит, издыруада, схынҳәаанӡа даар, адәы дықәымхарц.


Нас, апоезиа иашаҵәҟьа иазгәамҭакәа адунеи аҿы егьа ираҩсыргьы, изаҩсхьоума, изаҩсуама абзиабара


Уи ахаҭыԥан, ажәҩақәа хьылааӡа, иҟалаз арыц ҳара ду ажәҩан ианаҳәарц аҭахушәа игылоуп амҿтәы џьар.


Ма дсымдыруанда, егьарааны дубаргьы, дҟалҭыруа агород далоуп, мӡышәас иҟоу зегьы дрыцны, ыы, ала ҟьалажә!


Аԥсуаа зны ихырҵаз амшын, амшын нырцә иагаз злахьынҵа, рхылҵшьҭра ргәаӷ еилашьын, арахь еихеит рыҽкынҵа.


Уигьы азмырхакәа, Ҭаҭласҭан Камаҷыҷ лҭаацәеи, лиашьареи, Алхас иҭаацәеи аӷьычцәа рыжәиҵеит.


Аиҭагаҩ ихы иаимырхәарц залшомызт атәым ажәақәа урҭ иара аоригинал аҿгьы имаҷӡам.


Акәҷышь еиԥш схы ҭҟьаны сыҟоуп ари абжьарак, схы иннамкылақәо рацәоуп.


Шьоукы идырҭбаауеит амҩа, Рбаҳақәа мҩанҵо, Даҽа шьоукы ихырҵоит ацҳа Аӡы-цәқәырԥа ицо.


Каҷбеи амҿқәа шьҭахьҟа дларыхан, акәасҭӷа аԥырӷы иаацәыҵеиршьшьын, ахәа нақәиҳәҳәан, амца ааҿеиҳәеит.


Уи ҳара ҳзы иҿырԥшыганы ишыҟоугьы, аҵыхәтәантәи аамҭақәа рзы мыццакрак ҳанкыланы ҳакуп, ииҳәашаз иаразнак иԥшаауан Сасҭангаз.


Аха лынасыԥ зыӡбыз, лхаҵа дигәазырԥхаз, убри, ақыҭа бшалҵыз бынхеит ҳәа, лафҵас иларҳәоз акәхеит.


Ианыхьчатәу ҳџьынџь конституциала, шәабацо, мшәан, шәҟәардәқәа шәрыҵалан, иамыԥхьац уи зныкгьы ишахәҭаҵәҟьоу, зынӡа аҩышьа ззымдыруа ахәҭаҷҵәҟьа?


Хәышәҟа метра инаскьахьан еиԥш, иааҭгылан, Бесик ишәыз ишәыхны имаҭәақәа ирҩеит.


Аҽыҩ аԥхьахә агарц азыҳәан, аӷәра кны иҽыжәу иаамышьҭахьгьы даҭахуп аҽыҩ, чымазарак ахьыр изхәышәтәуа, ашьапқәа зчаԥо, ажәа аҵакы бзиа аҭаны иаҳҳәозар, аҿыхацәа рыдагьы ԥсыхәа амаӡам.


Уаҟа ашацәа ааины инасызкыдтәалан, ицаӷьцаӷьуа џьарк сызкыдҵаны ицеит ибымбаӡеи бара, Пиндарела?


Ус анакәха, уи алашара ашкәакәа асахьа еснагьгьы ицуп, иԥсҭазара агәамч азнарҳауеит.


Маҷк иадамзаргьы, лнапашҵа иҵоу амсақәа ирыҵахан инханы иҟазар акәхарын лыӡӷабра.


Лара даныхынҳәуаз илгәыдкыланы, мыцхәы иарҭымыз лыманы дааин, ланду лаԥхьа инықәылҵеит, руак Нара иналлыркит.


Абри аамҭазы шьоукы абысҭанҵара нап адыркит, шьоукы акәац, аҳәсақәа ачыс!


Ус сҳәеит, аха амра ахала ахы шазымбо еиԥш, игәасҭеит схаҭагьы схы рацәак ишысымбоз.


Игәкылҵәагоу акы акәзар, иара иҽаанимкыларгьы, Рашәында даанылкылоит, даҽаџьара днымҩахылгоит, ргәы зырҭынчша, рыԥсы еивызгаша акахьы.


Ишԥасылҵи урҭ, иараби, ҵысхан, ишԥацатәым уахь, иахьцатәым, аха сцоит сара гәаҩакгьы сҭалан, хәык сықәлан сынкаҳауа сцоит.


Шәарыцара абрахь ҳаиццалап, – сҳәан, дсыманы снеит ҳаштаб аҟны, соурыс бызшәа, еилаҟәаҟәаны, Абӷаџь игәра игартә иасҳәеит игәра ргарц.


Аҵыхәтәан уи ԥҳәысс Алоу имаӡаныҟәгаҩ Гәыгәыца данига ашьҭахь дшьақәгылеит, акыр иҽеиҭекуеит уҳәартә дыҟоуп.


Мшын-нырцә инхо ҳџьынџьуаа рфольклортә рҿиам-ҭақәа ранҵареи реиҭаҳәареи ирызҿлымҳан ашә ҟәыҩҩцәа Џьамал Ҳараниа, Џьенгьиз Бганба, Џьамал Абыгба, Шьинаси Ҭраԥшь.


Иаргьы, даҽак ацымҵакәа, уи ала иажәа хыркәшаны, даахынҳәын, аԥхьан дахьгылаз дааины иҽы аӷәреи иҟамчи иҩыза иааимихит.


Ацқьареи аиҿкаареи, иуҳәар ауеит, аамҭала анемец философ ду ҳәаанхыҵ ҳәа раԥхьа Голландиа данааи иԥҳәыс илзиҩыз асалам шәҟәаҟны ахаан изыҟаларушь сыԥсадгьыл абас ицқьаны, еиҿкааны ҳәа ишиҳәаз еиԥш иҟалеит.


Иԥшьоу Дыдрыԥшь ныха суҳәоит, сцәа иҭам ҭазыгӡаз, ахьымӡӷ сзыргаз абри ауаҩ дахьурхәырц, сара сразны дҿысхаанӡа хақәиҭра иумҭарц!


Ас еиԥш иҟоу афырхацәа рылазар акәхарын азоуп амҳаџьыраангьы, агәаҟра ду ишақәшәазгьы, аԥсуа жәлар рыхәҭак рыԥсадгьыл рнапы аларԥаны рҽаанырхара зларылша.


Убарҭ зегь ирҭахыз игәы ҭҟьаны дара рахь даҳзиагозар ҳәа акәын.


Афбатәи ахы дыр аҳаир мпыл шихәыцыз ашәҟәыԥхьара даара бзиа избоз Дыр ашәҟәқәа рахьтә еиликаахьан ахара иҟоу атәылақәеи еиуеиԥшым аныҟәарақәеи рыӡбахә.


Ҳусқәа ҵәык нарылаҵо, ҭаҭынкгьы дахошәа, ибонаҵы уаргьы саргьы ҳазҭагьежьуа ӡмахушәа.


Аԥыраҳәа шкәакәа зымханы иаарыдгылаз аҭҳаџь ԥҳәыс ажәаз лџьыба дазхьамԥшуазаарын, дԥышәырччо Радмир дахьиҿаԥшуаз дкылылҵәон.


Аԥсны Иреиҳаӡоу Асовет асессиа аусура иалагаанӡа, аԥсуааи адыгааи Жәларбжьаратәи рфестиваль иазкны зегьраԥхьаӡа акәны, еиуеиԥшым аԥштәқәа аҭаны, компиутерла иҭҳажьыз агазеҭ Аԥсны аномер ҷыда наганы Владислав Арӡынба ианынаисырк, жәаҩа-даҟьа змаз уи агазеҭ неиҵыхны, ахы инаркны аҵыхәанӡа данахәаԥш, сара сахь даахьаҳәны ҿааиҭит


Наӡаӡа сбааш аҭӡамц иадҩылан иаанхоит убасҟан ииз Аиааира ашәа хазына, ҳҩыза бзиахә, Ешыра ақыҭа иааӡаз, хашҭра зқәым апоетесса ҟаимаҭ Лиолиа Тәан-ԥҳа лажәақәа рыла иаԥҵоу


Абарза́л, Аӷла́м () — Ари аԥсыӡ Амшын Енкуа иҭоуп. Ақурҭ аҟьара аамҭа анааилақ, амшын иҭыҵны аӡыцкьа иҭалоит, иаҵоиҭ 500 нызқь инадыркны 5 миллион кутаӷь рҟынӡа. Игуаҭоуп 9 метрк аура змоу, 1.5 тонна зкапаныз. Ҳәарада, зегьы еиҟарам, иҟоуп иҵегь иссақуоу. Ирҭалоит аӡиасқәа: Ԥсоу, Бзыԥ, Гумысҭа, Кьалашәыр, Кудры, Аалӡга, Окум.


Мышкы акәзар, саахәыцуеит, еиҳамзар, ахықәаҿ саагылазар сааи, шьаҿак ԥхьаҟа аргылара аԥсамзар?


Ақыҭаҿы ишаԥу еиԥш, урҭ уаха акыр аҵх ргар, ихәмарыр-иччар акәын аҭаца лымҳараҿы.


Дсабжьон, сааскьалгон, дҭынчмызт аҭакәажә, аԥсуа ԥҳәыс, хәыҷ гәарҭак иҳаршлаз са сан.


Издыруада уи ашҟа ииашоу, аха абар, иҟалахьоу ҳәа, алакә иҳанаҳәауа.


Ҿык иҭыҵуа шә-ҿык ирҭало, аки-аки еихаргыло, изма игәароу уҳәан-сҳәан ижәдыруаз ишыфҩгароу.


Еҳ, ҩаԥхьа лҽааиҭалкит уи, абас абыржәы ушыҟоу лыбла уабарауазиз, уан, хлаҳәада!


Абыргцәа ирымукәа иара ԥхьаҟа амҩа анирҭа, уаҳа ивагылара уаҩы изымгәаӷьыкәа, ималазаҵә амардуан днаҿалан, аԥсы дахьыкҿаз ахь иҿынеихеит.


Инеишьҭаргыланы хынҩажәижәаба шықәса ирҭысхьаз абыргцәа Аԥсҳацәас рыҟалара ажәлар рзы иҵәатәы шьаҟаны изыҟаломызт.


Макьаназ дсасны ауп ушәхымс дышхыҵыз, аха уҩны аԥшәымас иамоу иара иакәушәа ихы мҩаԥигоит.


Аласба ахы ырнааны иҩлыҵаԥшын, аха, дагәамԥхазар акәхап, илыхәламччакәа, наҟ инаскьеит.


Ԥҳәызба ҵрыхәҵәак, лшьапы дықәгыланы ҵыхәаԥҵәара рымаӡамкәа аҵәҵәа иасуаз аҭелқәа рҭак ҟалҵон, нас лара аҽакы аашьҭыхны џьара дасуан, акы ықәылҵон, аҽакы ықәлхуан.


Ҳәарас иаҭахузеи, Алықьса Гогәуа зыӡбахә ҳамоу ароман аҿы асду анауз ашықәс акыр иҽынагәлаихалоит.


Ииҳәаз анаирҟаҵалак, акы аҿеиҵон, уи ала знык иаирҵаз, агәшәымшә ҳәо, ирҽхәо, иаиршьцылон.


Уаагыли, дааҵҟьеит Иуана, аа, усҭ, ухы кәапеи абри ахаҵа, акаска неихаиҵеит, лафкгьы нацҵаны, Руслан ихихит.


Ани сҩыза иҟаиҵаз ҟасҵап иҳәан, иԥҳәыс данааиҿаԥшы, иара данылацәҟәыс, унан ҳәа лҳәеит иҳәеит, иџьалшьеит, аумашәа илбеит.


Иарбанзаалак асахьаркыратә ҩымҭаҿы ажәак иадамзаргьы иахьақәнагоу аҭыԥ аҿы иангылоу иҷыдоу амч аиуеит.


Афашист Германиа ашамҭаз Ҳҳәаа еилеигеит, дыдмацәыст, Ақәыџьмеиԥш дқәылт, избандаз, Иҭахын аибашьра афашист.


Сцәыҵыԥшны сахьыԥшуа избоит ауада ккаӡа иҟоуп, аԥхьатәи ауада ду аҟны аӡәыр дышьҭалахьазаргьы дыцәахьеит, лареи сареи ҳауп ицәам.


Хәыҷы-хәыҷла амра аҭашәара иаҿуп, ҳазҵатәоу амарда иахырҩны наҟ ҵаҟа иҭалеижьҭеи такәы ааҵуеит.


Амшын еиҵәҟаҟараӡа агәы уанықәԥшуа иӡыӡымкуашәа ишызазо аиԥш, еилаҭыруан адәеиужьра хызҟьоз аџьар.


Мыз дуӡӡак ак хырҵәон, ак рцәуан, ак қәдыршәуан, еиԥыршьуан ирҷабуан, арахь, изакәызаалкь ак дырзомызт.


Аџьырмыкь анаҳҳәо, уи базарӡам, аха аӡбахә анаацәырааго, аҟаԥыҳәа зегь раԥхьа ҳхаҿы иааиуа ахәаахәҭроуп.


Апенсиа ироуа ахҭнырҵоит уҳәар, изакәыхзеи ԥсымышьҭыгак акәхарын, асҟатәи рыжәтә ахә усгьы ирызҭодаз, арахь иара арыжәтә ахә есышықәса иацло мацара, хынтә-ԥшьынтә ишьҭыҵхьан.


Рыцҳарак ҟалеит, саб, сумшьын, сзыхҟьаз сыздыруам ҳәа, уԥҳа хазына дшыҵәааҵәаауаз, амшын днаган дазҭаз уара уакәӡами?


Урҭ иралҳәарын изҵашьыцтәу уи лбаҩхатәра шакәым, уи шлымоу лара зынӡагьы илзымдыруазар шылҭаху, егьырҭ сырхыҳәҳәоит ҳәа данаагыла аҽнынахыс абасҟатәи џьабаа баны дызхалаз ахра даҿыҩрны ҵаҟа дышдәықәло


Ибанаҳәазҭгьы шықәса ҩынҩажәижәаба рышьҭахь иҿааҳәырада мҩаха иара амшын ахаҭа шыбзыҟалоз.


Ааи уара, аԥсыгага еиԥш дыҟан, иааргәаладыршәеит, адә иқәгылаз ажәлар зегьы ацәажәаҩ ӷәӷәа дааит, ҳҿахәы иҳәап рҳәан, агәырқьҳәа рнапқәа изеинырҟьеит, аха иара, ддысны дыҟазшәа, илымҳагьы мқәацеит.


Ԥысҳахыра амч аидҵараҿы ауп иахьыҟоу ҳәа Ноурыз ихы иҭагалан ианиасҳәа, цыблаа раԥхьа дгыланы ауахәамаҿы днеины иҽинаҭит.


Уажәы, Тҟәарчал инаркны Очамчыра амшын иахьналалонӡа ақырҭуа фашизм ахаабыцуеит, ашҳам ахьынҳалоуп, уи аӡиас ааигәа ԥсуа зхыло дызнеиӡом.


Идуӡӡаны сминауаҭуп, издыруеит, аҵхыбжьон ацәа уалсхт, аха уаҳа исзымчҳаит, сузамысыр, сгәы ԥжәаны сыԥсуан.


Аха изыхҟьа-зынԥаз сыздыруам, макьаназы акьыԥхь аҿгьы, арадиои ателехәаԥшреи рҟынгьы иахьа уаджәраанӡа ицәыргам даҽа-хҭыскгьы аӡбахә сҳәар сҭахуп.


Алитератураҭҵааҩы, акритик Владимир Аҵнариа имаурҽхәартә иҟоуп абри аума, абни аума алитературатә ԥҵамҭа иара зызку, изхылҵыз аамҭа, аҭоурыхтә ҵабырг иахьынӡашьашәалоу азгәаҭара иҽахьанишәо.


Аԥсҭазара ԥашәс иамоу аԥҳәыс, ан, аԥсҭазара ацҵара ацымхәрас, аҵарбгарахь диасыр, иреицәоу ахацәа ухалыршҭуеит, избанзар анцәа даныҟаз, реиҳа дызҭаз лара лакәын, данца, аџьныш данаԥшәымаха, раԥхьа изныԥшуа лара лоуп.


Аха санхәыц, еиҳагьы игәнаҳараны исыԥхьаӡон даҽа мҩак ақәлара гәызҵам аҭаацәара ауӷә хьанҭа аҵалара, арҳәазара, уи ауӷә хьанҭа сабикгьы ихәда ақәкра.


Шәтәеи, нан, шәтәеи, арахь амца ааигәара шәаатәеи, акакала аҟәардәқәа даарыханы иаарымҵалыргылоит Мактина.


Ҳара аԥсуа уаажәларра рхаҭарнакцәа агәҭынчымра ҳнаҭоит ажәлар рҭагылазаашьа бааԥсы, аешьцәа еиҿагыланы реибашьра.


Аԥсны аӷацәа ианрабашьуаз, Уаа-уау, уаридара, Уаа-уаҳау, уасараида, Уаа-ҳау, Данаҟаи ахаҵа, уаа!


Аҵара ду сҵеит ҳәа ажәлар ураԥызаны, дара рҭахырақәаҵәҟьа урхыԥаны, урывсны уцо уалагар руӡом.


Шьҭа шәа шәазхәыц, аӡаӡа мбар дхыломызт, аӡаӡа бар, амра ԥхон, лара зегьы реиҳа илаӷаз.


Исыхьит, сыԥсит, аиакәым ҟасҵеит ҳәа акәым кәа, дазхәыцны лшьаҿа еихылгазшәа, илыхьызгьы дахьхә ны дыҟамызшәоуп уи сара дшызбаз.


Аԥшәма бзиахә бажәырԥԥагала дисын, ӷәӷәала дихәеит, аҩны ааныжьны дқәалкьыԥсуа дышцоз амҩан астражцәа неихьӡан дыршьуеит.


Қырҭтәыла аӡмах иҭаҳаит, хәдацәахьы аҳәынҵәа илагылоуп, ашьа кашуп, аха урҭ убас амҩа иқәлар ауеит, иаҳа-иаҳа, ашьшьы-шьшьыҳәа аӡмах иалҵуа, иаҳа-иаҳа рҽыдрыцқьо, избанзар, дшыҟьашьу зымӡо, ауаҩы, иахьа акәымзаргьы уеизгьы-уеизгьы иҽирыцқьалоит.


Иааицәымыӷхеит ашҭа ианынҭала, иан, ма иԥҳәыс лакәымкәа, аҳәса рахьтә ргәыла ԥҳәыс Ҭаршԥҳа Ҭакәына дахьаарԥылаз.


Ашәлашараа зегьы ирҟазшьоу рыбжьы ҭцаны ацәажәара, иара атрактор дахьақәтәоу, аусура дшаҿу, данцәажәо ибжьы ахьирдууазгьы нацлан, дзацәажәо диқәҵәҟьозшәа акәын ибжьы шыҟаз.


Ҭагәына дшааскьоз Арушьан данааиԥыла, имахәар кны даамҩахигашәа ҟаиҵан, илакҭа рыцәгьаны днаиҿаԥшит


Уи азакәхап асакараҽқәа зегьы надиханы изыҟалаз, есааира амца иҵеиҵон Даҭикәа.


Аҩныҟа сҭаацәа рахь аԥшқа чымазаҩ дсыманы сдәықәлар, абар, хаха-хымш сныҟәахьеит, иԥсы сызнагогьы сеидру?


Уаҩ игәы иҭыҵәарымызт уи иашҭа-игәара, инхашьа-нҵышьа, иԥшәмеи иареи рыпату қәҵашьа, ҳарҭ еицыз шаҟа ҵас-қьабз бзиала ҳрыдыркылаз


Хыхь иаҳҳәахьеит аҭаацәа аԥҵара иазкыз аҵаси иԥшьоу уи аус аҿы ани аби рроль.


Амаалықь имҵәыжәҩақәа, аԥырра иаԥсоу, умоушәа угәы алаҟоуп, мап, ахаан уԥсӡом!


Ҿыц ашьақәгылара иаҿыз аусуцәа рықалақь Тҟәарчал ирацәоуп апоет ҿа Кьыршьал Чачхалиа инаҭаз.


Зегьраԥхьаӡа иргыланы, ахшара змоу аҭаацәара, уахгьы ҽынгьы рхәыҷқәа рылаԥш рхызароуп, урҭ ирдыруазароуп иахьыҟоу, изҿу, изыцныҟәауа, рхы зланыҟәыргауа.


Адунеи аҿы иааҟалоз зегьы жәытә ҳасабла дахәаԥшуан, ажәытәра иакәлыхшон жәгьы-ҿагьы.


Леуарсан Гана наиқәҿиҭын, дагьааҭгылеит, абацәа рыла иҭәыз, аԥхьа игылаз ар рмашьынахь уи иҿанынеиха.


Ари сҳәеит ҳәа, аӷьычра адагьы иҳамоуп ҳара аграқәа иаҳԥырхагоу аӷьычра еԥшгьы


Убри аҽны ада абыкь абжьы схаангьы исмаҳацызт, ахы зықәшәаз алым ахәаабжьы акыр иеиԥшын иара.


Аамҭа ишамам аԥсгаха, аанҿасрак уи ишақәым, убас, убасҵәҟьа са исымам атәаха, ҳҩыџьагь ҳаиԥхныҩлоит ҳаивас.


Ҵоуп, дара ҳаԥхьа игылан, даҽазныхгьы ақыҭа иааӡаз ахәыҷқәа ҳмаршәа кны иҳавагылан, ҳмахәарқәагьы ааныркылон.


Наџьнатә аахыс иидырхьоу аӡә лакәушәа, дԥышәырччо даатәеит Саиҭбеи, Џьура иӡаны зпатреҭ аалышьҭыз длыхәаԥшуан.


Убри ашьҭахь зегьы рҽааизыркын, еилагыланы ихә маруа, ашәа ҳәо, аҳаҭа зкыз раԥхьа днаргыланы, аԥсы дахьжыз ахь идәықәлеит.


Санынаԥш, ҳхәы иазааигәаны, ачаи радқәа ирыбжьаланы, ишкәакәаӡа ԥсаатәк ашәа ҳәо иныҟәахуеит.


Ус, шәхәы хиоуп, шәнапқәа ӡык нарықәышәҭәа ҳәа агәылацәа аӡәы даархагылоит.


Ахацәа реиҳа ианмаҷызгьы, аибашьраан, анхамҩаҿы егьарыла еилахара рымазаргьы, аԥсараа рырахә ашьха икарымцакәа ԥхынрак бжьармыжьит.


Иара иҳәамҭаны афольклортә материалқәа ақьаад ианырҵон, иабжьаргон ихаҭа иеизигаларц аҿаԥыцтә рҿиамҭақәа.


Уажәы, Ҭаҭласҭан игәиҭаз ҳара иаадыруеит, анышәҳәа, шьҭа Камаҷыҷ ԥҳәысеибаҵас убра лыртәара еиҳарак измааноу шәасҳәап


Уааԥсырала аҷыҷмаса реиԥш ишырацәазгьы, ртәылаҿыҵәҟьа хәыҷи-дуи инеиԥынкыланы абырзен бызшәа аҳәара иалагеит.


Сыкәын иҩызцәа дрылҵны хазы дгылоуп, илахь еиқәҵаны Бақа ача ыфоуа дааидгылоит.


Урҭ аиҳарак Ԥсҳәыҟа ихаланы, уинахысгьы рхы ахьдырхара рзымдыруа, Маршьан-шҭаҿы рҽеидыркылагәышьон


Павле Ингороҟва ишәҟәы Георги Мерчуле ипалҳаҭха ианцәырҵ аԥсуа шәҟәыҩҩцәа аҿагыланы рыбжьы ҿацаӡа иақәдыргеит, рҭоурых еилазго акы акәны ишыҟалаз рҳәеит рықәгыларақәеи, рҩымҭақәеи рҿы, аха, ҭҵаарадыррала уи аҿыԥҽраҿы ҳҵарауаа рҭакԥхықәра еиҳан, урҭ ражәа акыр иԥхылдан аҭоурыхтә ҵабыргхаҭа ашьақәыргылараҿы.


Уи, ссиршәақәа зус иазҟазаз, раԥхьа ҳара асасцәа иааҳамҵеикуан, аҵыхәтәанӡа аԥшәма-адиректор.


Масахито, иудыруан уара узыҳәан сшықәыз адунеи, мап зукызеи аҵыхәтәанӡа акәзаргьы ҳаиқәшәаразы сануҳәа?


Апринцесса Еболи, ианбаҳарҳәои ҳарҭ дамжьеит, дамҟаҭәеит ҳәа Гомец игәыӷра, банбаабои уи биԥҳәысны?


Аԥсцәаҳа иҿааихарц даҿуп иара иашҭахьгь, уанӡа игоит уи аӡәи даҽаӡәи.


Сара адиректор икабинет аҿы санааи, Сократ поет қәыԥшк илирика далацәажәон, уи иаанагоз анҵәамҭа сақәшәеит акәын.


Шьыбжьонк ишыҟасҵац, Маҳмуҭ ифатә ахьаҭра инҭасҵан саргьы схы схамшҭит, сара акырсымфакәа, Маҳмуҭ ҿаҵак ифомызт, абыржәы акрысфеит сҳәаргьы сидыртәалан акрыс ҿеиҵон сцеит дахьыҟаз ахәахьы.


Ҳуаӡәыкгьы, иахьиаҳаз сеидру, иахьа Владислав Арӡынба иирамшуп, убри иақәдыршәеит, маҷк игәы бзиам, иқәныҳәарц рҭахуп ауп иҳәеит.


Уиакәын, алаапк зыцҳаз еиԥш, иҩаҵҟьаз мастер сишьҭагыланы аԥсҟахьы ҳаҩхалеит, аха саԥхьа игыланы инеиуаз сҿаԥхьа ашә аартны убыс икыдиҟьеит, уныхынҳәны узымцартә.


Ҳашнеиуаз, исыцыз аҩызцәа Катата Џьынџьал ихырӷәӷәарҭахь рымҩа дырхеит, сара набжьоутәи.


Уи есышьжьымҭан, зегьы раԥхьа сара даасыдгылан, уа шьыжьыбзиа ацынхәрас, алаф насыхҳәаауа ҿааиҭуан


Суаҩы мшны ари адгьыл сахымшеи, насыԥ сыман схы збон есымша.


Саанымгылацт снапқәа сгәыдкыл, сшьапқәа еиҭамҵуа, ԥхьа срымдо, ушьха ӡышқәа рыԥша сгәыдкыл, срыма инеиуеит зыгәра зго.


Арахь, ахәыҷқәа, изыхҟьозаалакгьы, ашәҟәаԥхьара аасҭа ателевизор мыцхәӡа иадтәалоит, насгьы инеиԥынкыланы ирыхәаԥшуеит зынӡа рықәра иаҵанамкуа, уимоу, адуқәа рхы иаҭәашьаны рыбла иадмырбашақәагьы ателеекранқәа рҟны ицәырҵуа иалагеит.


Дызмырцәоз, дызкыз уи, ана, аҟәара аҟынӡа анеихаҵәҟьа имҭо, дызмаз дшьаҳаны


Арҿиамҭа злахыркәшоу ацәаҳәаҿы актәи ашәҟәы аҿы маиакҵас ианыз ажәа, анаҩстәи аҭыжьрақәа раан лашарбагаҵас ҳәа иԥсахуп.


Урҭ, аинтеллигенциа рыбӷа анроу, аиҳабыра русҳәарҭа ашә иҩажәлан, зеиӷьаҟамыз аԥҳәыс ҟаимаҭ, апатриот ду машәырла иҟала, ишыҟалазаалак уа дҩылашьны, аԥсуа трон аӷацәа ирымпыҵырхуазшәаҵәҟьа, дара рашьцәа гәакьақәа ирабашьны амчра рымпыҵыржәеит!


Ашьҭахь ианааиԥхьхәыцаақәа иагәалашәеит ани ашьцәеи аказарма ԥхаҿы излаиаз аҭәа бымбыл


Қәҭешь агубернатор Аҟәантә изнаргаз ажәабжь шааиаҳаз еиԥш, адҵа ҟаиҵеит жәлар рҭыӡшәа ахьбааԥсӡахаз Аԥсныҟа ишзахәо ирласӡаны идәықәырҵарц аршьаҟауаатә дивизиақәа, иара убас ацәаҳәақәгыларатә баталионқәа рҟнытә жә-ротак асолдаҭцәа.


Зегь нхьаҳәуеит, Тарзангьы, аҭәырӷәы еиԥш инапы рҟьаҟьан иԥыракуа, алҩа иҽацәыхьчо, амца дахьыҽҳәатәоу, амцабз иԥынҵа иҭасызшәа, дҩаҵҟьоит, аа, абаақәа, арахә амхы иҭалеит, уеиха ҳәа хазгьы аӡә иҿыҭбжьы иаҳазшәа.


Абарҭ ашықәсқәа рыҩнуҵҟа зныкымкәа-ҩынтәымкәа уи дықәгылахьеит маиҟәаԥ имҩаԥысуа жәларбжьаратәи аҭҵаарадырратә форумқәа рҿы аԥсуааи адыгааи рфольклори рлитературеи ирызкны аинтерес зҵоу ажәахәқәа рыла.


Усгьы сахьӡом, избоит ауп ажәҩан ду сшаларшәу схала сара иахьанӡа уи иамбац аԥсаатә.


Аизара шааиртыз аиԥш, аҵыхәтәажәа ҳәаны иазыркызгьы Иван Константин-иԥа Ҭарба иакәын.


Уи ацаҳәцаҳә иаҩызам уажәы иузырхианы исымоу, сбажәгәалам, уи узырсарым, убас ихьанҭаӡа иуӷратәарц иҟоуп, уаҳа шьаҿак узыҟамҵо.


Убасҟак агәы иахәеит, аха усҟан уи иабадыруаз ҳара иҳамҭаны уаҳа ацха шазымфоз!


Аху-хуҳәа дышуа, ааи, дшыхаҭаҵәҟьо, азхаз дгылоуп Ҭина, лхы ахьылгара лзымдыруа насҭха аԥенџьыр ааигәа аҭӡамц лыҽкыдырӷәӷәала, дналаӡҭы дцар ада моу лымамкәа, дгылан Наала, зоуразоуроу ицәыш-иаҵәаӡа иҟаз.


Аҩн ду аҟаҵара улымшозар, ахәыҷы хумырбган, уҩны амца уара иузеиқәымҵозар, асас дааумган.


Никәала Кәыҵниа имоуп жәеинраалак аҽада иазкны, аҽада шаҟа азырҳәо, иазырыҩуа адырызҭгьы ихагахон, аха иабаҟоу, аҽада шәҟәы иаԥхьаӡом.


Абаҟа, аха изакә баҟоузеи, иҳаракны, ашәҭ рқьақьа, аҩымаа, ахымаа идырганы


Адунеи зегьы ргәахы арҵысит, рыбла хнатит уажәааигәа ставропольтәи атәылаҿацә иаҵанакуа ақалақь хәыҷы Будионовск иҟалаз атрагедиа.


Ҟазылбақь данаауа амза, – рҳәон ԥаса кәыркәа мза азыҳәан, ашықәс ԥхьаӡара ҿыц Христос даниз инаркны ишалагауеиԥш.


Убарҭқәа иреиуоуп аӷа иҿаԥхьа ишьамхнышлан агылара аҵкыс аԥсра еиӷьызшьаз лыхнытәи арԥыс Џьон Ӡиӡариа


Иудыруазароуп иукьыԥхьуа астатиа ианҭыҵуа аҽны зқьҩыла аԥхьаҩцәа шамоу, урҭ иргәаԥхартә ианузыҟамҵа ишуқәӡбо.


Аҳ ашәҟәы изызҩыз дсыздыруам, аха ҭабуп ҳәа иасҳәоит заанаҵ агәҽанҵара ахьҳаиҭаз.


Днасазҵааит, анкьаӡа зны арҵаҩратә училишьче еицҭаз, аҵара ашьҭахь акыр шықәса аорганқәа рҟны аус зухьоу, ԥсабарала иҟәышу сҩыза Уасил Бармышьаа.


Ишԥоухьи, дад, уара аԥсуа хаҵа бзиа, уԥҳа дсыҭ ҳәа усҿагыланы!


Анатоли Лагәлаа уи дхәыҷцәоуп, макьана араԥеиԥш дыцәҟәыншьоуп, Аха аҳаблаҿ, иреиӷьу аҭыԥҳацәа рахь дшьоуп!


Аҽада алымҳақәа рыла ауп ажьрацәара злеиқәнархаз ҳәа рҳәоит, аҭак ныҟаиҵеит Уазбақь, икаба аҳәынҵәрақәа ахьԥытлаз игәашҵа ҟәашккараӡа иааԥшуа.


Ҩыџьа еицырдыруаз ахацәа ҳрыцны, шьыбжьонк азы, асасааирҭа Абхазиа ҳәа изышьҭаз аԥхьаҵәҟьа ҳнеиуан еиԥш, ҷкәынцәақәак ааҳԥылеит, аха тәамбашақә ҳаимыцҟьааны, инаҳабжьысны ицарц иақәыркит.


Уиазҵааи ани, инапы наирххоит жәабаҟа шықәса зхыҵуа аҷкәын хахәы бырфын иахь, аҩреи аԥхьареи рыдагьы иддырҵақәо уарҳәап.


Аҭынчра ҳауны досу ҳанхарҭа ҭыԥқәа рҿы ҳаԥшәымацәаны ҳзыҟалар, ҩаԥхьа ирҿыцны анхара напы аҳаркрын, иаҳцәыӡыз амалгьы шьақәҳаргылап аамҭакьаҿла.


Аԥхьа ианкьыԥхьыз ажәа Анцәа анбан дула иҩызҭгьы, асовет аамҭазы анбан хәыҷылакәын ишыркьыԥхьуаз.


Ҳәсагьы хацәагьы ргәы иҭагәаҭеиуа ирышьклаԥшуа иахьгылаз рхаҿы ирзаагомызт, еиқәырццак ирықәлаз ақәылацәа аҵыхәтәан иԥхьатәазшәа ианыҟала, уажәы аԥсуаа аалаганы уи арӷыӷкра аԥшьгара ргәазырԥхаз.


Ҳгәы иаанагоит уи аспектакль аԥсуа театр арепертуар арԥшӡо, ахәаԥшыҩцәа архәыцуа, иаргәырӷьо иҟалап ҳәа.


Ишысҳәаз еиԥш, сахьцо сзымдыруа, скәалаауа сышнеиуаз, бардрак снаваҵәиин, аџыр хҵәахақәа сҵәахит.


Аӡы иҭыргаз аԥсыӡ ишахыҵуеиԥш аԥсы, ацәеижь иалҵыз ашьа, ҳацәшәон анша.


Ахәыҷы агар игароугьы дуаҩуп, иӡагь аӡоуп, – иҳәан, агара игараз ихәыҷы иҿы днеин, иӡа ааишәан, ахәыҷ иӡ ала бжьыӡа иҟаз ацә атәыҩа змаз аԥшаара мариамзи, иааиԥшаан, уиала ақәҵатәы иқәыз ааиқәихт.


Наҟ-ааҟ, уи ахықә аҵлақәа ахагылан, хазы, адәҳәыԥшқәеи амхқәеи урҭ раҳаҭыр рбошәа ирыҵагьежьуан


Ажьира даараӡа ишаҳҭахугьы, ҳара иаагаӡом, – иҳәеит Мсым Хәыҷы, нас дааиԥхьхәыцаан, инациҵеит


Бца шьҭа, бышьҭал, бкараха быҟоуп, быԥсы шьа, лаԥхьа ахызаҿы иқәу лан лнап-хәарҽ шаанылкылаз ҩашьом, урҭ рышҵақәа џьаџьаӡа, лнацәкьарақәа џьара-џьара еиҟәшьшьа иҟоуп


Асҭандагьы кыраамҭа дықә шәҭрааны рымаҵ луан, аха нас, уажәшьҭа аишәа аҵысхш ада зегьы ықәбыргылеит рҳәан, аҷкәынцәа ишылымуаз мчыла ддыртәеит.


Рҟамчқәаҵәҟьагьы, аԥшәмацәа ирыздмыркуа, аҵкыс еицәан, Бадра урҭ дрыцӡамкәа, аԥшәмацәа дрыланы, амаҵурҭа аҟнытә даахалеит зымҳәарыдаз.


Аха Николаираа рҩыџьагьы аӡы аҵаулара ихәыҵоу ирдыруеит мҽышагьы сабшагьы абазар аус шауа, уаҟа зегьы шыҟоу.


Уажәраанӡа игәы дызлакыдсылоз аҳаҟьа аҵкьыс ихьанҭаны, уажәы иааины, адыжә-адыжәҳәа изқәа икыдсылон аԥҳәыс лажәақәа.


Ари ахшыҩҵак апоет иҩымҭақәа ихәыцрақәа ирыҵгоу кыр рҿы иаҳԥылоит, аха дара рызегьы хеибарҭәаауеит, иҳауеит игәылҭәаау аԥсҭазаара аган рацәа, аҟазшьақәа зныԥшуа сахьа ҭҭәаак.


Ҟоҳ, ус акәзар, уаала, уи макьана дзаӡом, уаала дахьыҟоу уаагоит, – рҳәеит.


Таԥшь-иԥа Беслан иҭахара зхы иархәаны ажәлар еилазырҩынтуаз аԥсҳа иаӷацәа Ԥсырӡхатәи иаҳҭынра ашәарҭа иҭадыргыло ианалагаӡа, деиҭахынҳәны дмаар амуит.


Ари апартиа иҳаднаҵо аус еиҿкааны ианаамҭоу инаҳагӡарц азыҳәан араиком аҿы ианҳадырҵоз, исгәалашәоит, сара раԥхьаӡа сзыцәшәоз.


Иара усгьы абри аҳҭынреи уи акәша-мыкәшеи шьхатәылан аиԥш, шаҟа ирлас-ырласны аҳауа аҽеиҭанакуа иалагазеи


Дабаҟоу, уара, абри Кан дызбаӡомеи, дҩаганы џьара дықәдыртәазар саҳарын, дзаҳцәыӡзеи?


Аҩныҟа ҳдәықәлап лҳәозар акәхап ҳәа ланаӡӡеи лгәылҽанылҵеит, аха даҽак шцәырылгоз аалныԥшит.


Иахьынӡасзеилкааз ала аԥсуааи аедыгьқәеи рҭоурых, рыбзазашьа, рҵасқәа, рқьабзқәа, рҿаԥыц ԥҵамҭақәа акыр ирныҩит аҩажәатәи ашәышықәсазтәи еицырдыруа аҭырқәа прозаик Қьемаль Бильбашьар иҩымҭақәа.


Мцау аҵаҵан угәы уршыроуп, уи узыҟамҵар, дад, кашырроуп, аҳабла ҿыц, Аҳабла ҿыц, ишәҭыкакаҷлааит Ҳаблаҿы.


Арепетициа сагхоит зҳәоз, арепетициа акәым, уаха иара апремиера ахаҭа имазаргьы ихы дамыхәо дамыршьыкәа Кәынта дишьҭраны дыҟаӡам.


Душьа ашкол далгеижьҭеи шықәсқәак ҵуеит, уажә адагьы аинститут дҭаларц далагахьан, аха дызҭамлеит.


Шәазхәыц, шаҟа арыцҳара иалаԥшыз, ажәлар ықәӡаар ҳәа ишәаны, рныҳәаҿа аԥырҵазар!


Иааӡаҩ уахьгьы аус ҟаиҵахьан, аха аџьма имԥсыша амаҵә азылаҟәуеит ҳәа, уаанӡа иҟаз аӡбаҩ дамхны аӡбаҩ ҿыц данахадыргыла аҽны иақәшәазаап иара инеира.


Ус анакәха, Дырмит Гәлиа аԥсуа литературеи амилаҭтә кьыԥхьи дрышьаҭаркҩуп ҳәа ҳәаны ҳахьаанҿасуа ҳиашаӡам, илшаз хыбжа-ҿыбжахоит ҳәоуп иаанаго.


Иаҳҳәап, аурысқәа рҿы аидеологиа џьбара иаҿагылоз, нышәара азыҟазымҵоз адиссидентцәа, аемигрантцәа ҳәа изышьҭаз, уажәы идыриашақәаз ашәҟәыҩҩцәеи аҵарауааи.


Раԥхьа иқыџь-қыџьит иахьгылаз, иааҳәызшәагь абеит адунеи, аблақәа амца рхыддылеит, ихагахеит абӷаҿ саннеи.


Ақыҭа ԥсҭазаара аамҷыдарахас акгьы зымбацыз аҷкәын қәыԥш ақалақь аҿы абызныжә сеиԥшын.


Уи алабашьа гәашьамхыс иман, бџьарк иаҩызан, баша ишьҭимхӡеит, уажә иааԥсама, мамзар иажәыма, агәы ҿыӷьма, абас изҭынчхеи?


Ҵарауаҩык, ҭоурыхҩҩык иаҳасабала Пауле Ингороҟва ақырҭцәа ихә ҳаракны иршьаӡомызт, аԥсуицәа ҩышә шықәса рнаҩсан Нхыҵ-Кавказынтәи илбааны, уаанӡа араҟа инхоз ақырҭуа абшьҭра абхазы ассимилиациа рзуны, рыхьӡгьы дара ирхырҵеит ҳәа дықәгылаанӡа.


Дҵааит асҭаршын, Хьыкәыр лхаҵацара игәы иахәоу, игәы иалоу узымдыруа, даалахҿыхшәа, илахь неиқәҵашәа.


Ишынеибакәу зегьы ланҵаны, ашәҟәы лзыҩны уанаалгалак, уналыдгыланы, унапала илыҭ, уҭахызар, сара илысҭоит.


Итетрад аашьҭыхны, арҩаш ашҟоума, мамзаргьы анаара днаҿаланы, аӡәгьы дахьимбаша, ихала дахьаанхаша дцарц иҭаххеит Ҭарсхан, аха дааннакылон атурбаза амаҵуцәа реилаҩеиласшьа, ируаз ирҳәоз ахәаԥшреи азыӡырҩреи.


Уаҟа аӡиас аҽаҳап, аршәаа иасуа уи ахьцо, Аԥсны зегьы нас иаҳап, ладеи-ҩадеи абжьы ахьӡо!


Арахь, ҭеиҭыԥшла, Быхәлантә дгьежьиижьҭеи, зызшьапык нарцәыҟа игоу амҩа ианзыргылахьоу диҩызан Ноурыз, ацәацәашь аиԥш дцәышҟҟараӡа, есааира дҵыкәкәон.


Аҵыхәтәантәи ашәа амызгәыҭ, махә цырак аԥыраршәымкәа, икахәхәа жәҩангәы иаҵәара инадызбалеит.


Анизҳалак уи дынџьнырны Аханқәа ҟаҵауа, Ма ацҳа хҵашьа атәы дырны, Аус иуп ӷәӷәа.


Убри аҟнытә аҭыԥҳацәа хәыҷқәа рҿаԥхьа еиҭах заа аҭамзаара шьҭасҵоит, амода аҭоурых инадҳәаланы зҳәара цәгьоу хшыҩҵакқәак иаартны иахьысҳә азы.


Сара сеиԥш иҟоу, абылра иалҵыз, иҟаиҵарызеи иахьатәи абри еиԥшу аԥсҭазаара гәымбылџьбараҿы, рхы зқәыркрызеи, ргәашьамх зладырӷәӷәарызеи, ԥхьаҟатәи рԥеиԥш рхы-ргәы злазҭарҵарызеи, аиҳаракгьы зыҵәҩаншьапқәа аибашьра ԥшатлакә иҵнажәаз, зхәышҭаарамцақәа ашәарҭа бааԥсӡа иҭанаргылаз?


Ахра ашәа махәҭа рацәала еиҿартәу, Аԥсны аҭоурых аҿы акырӡа зҵазкуа ахҭысқәа аазырԥшуа рҿиамҭа дууп.


Уи ақәацә хәыҷ агәҭаны итәоуп, аихац хәыҷ иҭакны, ассир-бақ ҳәа зыӡбахә халаз, зегь абас еидызыԥхьалаз.


Ишԥаҳамдыруеи, ахырзаманқәа рами, нхыҵ инхо амилаҭқәа шеибакәу зегьы аҩ иҵацалан ирымоуп, – рҳәоит


Уажәшьҭа, арҭ анҵамҭақәа ансиҭаз аахыс акыр шықәса анҵы, дара ирнызгьы исызҭазгьы зынӡаск даҽакала срызхәыцит.


Даҽаӡәызҭгьы, уи са исхарам, ус иҟоуп акәашара ҳәа уӡара инапы аларԥсны икуан, ԥсыӡла иҭәу акаҭеиԥш уидыркызшәа иара иахь ду хон.


Ажәлар ирылымшо иҟоузеи, ԥыхьа игәыҭшьаагаха аҿарпын бжьы ахьықәыҩуаз, иахьа ашәаҳәабжь гоит, ахьхьаҳәа аканатқәа ирықәԥрааны ицоит арацха.


Аха аус уи ала инымҵәеит, игәаԥхеибашьан еибагаз арԥызбеи аԥҳәызбеи ирыӡбит украинаҟа ныҟәара ицарц, Наталка лыԥсадгьыл ахь.


Амц исҟаҭәароуп ҳәа амцашҟа иԥрит, уа ишакәшоз изжьоит ҳәа, инацрасын, иблит.


Шәара аҿаргьы шәымҩа убас акәхоит, избанзар ахақәиҭра наӡа ҟамлакәа ауадаҩрақәа нҵәара роушам!


Усҟан амлакра аҭыԥ аман Индиа, Китаи, Бразилиа, Африка, амла иакны иԥсуаз рхыԥхьаӡара даараӡа ирацәан, амҩадуқәа аԥсцәа рыла ихҟьан уҳәар алшоит. Амлакра иахҟьаны амассатә емиграциақәа ирылагеит, урҭ инарывагылеит арҳәрақәа, ақәыларақәа, ауаҩшьрақәа, аепидемиақәа уҳәа реиԥш иҟоу арыцҳарақәа.


Иаразнакгьы саԥхьа аҟәардә снапы нықәсшьит, сыбла саркьақәа еибгаӡа уа ишықәыз анызба сабиҵас сааигәырӷьеит, ԥхыӡзаап избаз, Анцәа иџьшьоуп, сҳәахит.


Анхаҩ бзиа зҭаацәа бзиа иныҟәызгоз, аҿааӡагақәа рира ашықәси амзеи амши рыда биографиа змоуцыз инадыркны, аԥсуа интеллигенциа шьаҭанкыла ихызшьааз аамҭа цәгьа.


Уи акәхеит, хыхь иҟаз аилагьежьрақәа ааиқәтәеит, аҭынчра еилазгаз ддәылырцазар акәхап.


Сан, дук илгәамԥхазаргьы, сара срыцҳалшьазар акәхап, иаасымхны илган, ҳашҭа аҵыхәан игылаз аԥчаҭла иҵалкит.


Амаҵуцәа Хәаџьа Шьардын ииччоз рбозма, аҳ даар ҳанирҵәоит, иҟаҳҵозеи, иҳахьзеи, абжьааԥны еиԥш ашьтәа аԥсы шԥаҭамлеи ҳәа иуазыруа еилатәоуп.


Сабшала ахәылбыҽха аҩны данааилак, дыҩны дааиԥылахуеит Ҷыма, ихәы ԥхаҵәы-ԥхаҵәо ицәырган, иаԥхьа иаақәлыргылахт.


Хьерсонес инхо ҳара ҳхыҭкәицәақәакгьы жәытәаахыс ҳажәлар зҵаныҳәоз ҳаҵла-ԥшьақәаҵәҟьагьы ршьапы иҵаԥыҟҟан икарыжьуа иалагахьеит, рылахь рнапы адырсыло, џьашьатәқәакгьы рҽырзыркуеит


Аԥсны еиҿкаау апартиақәа хымԥада урҭ апринципқәа ирықәныҟәар аума, ма еиҳа имариоу даҽа мҩак ыҟоу?


Ашәышықәсақәа рнаҩс, ҳаԥхьаҟа зны, аԥсуак дҭынчӡа дыштәоу иҩны, Игәиҽанӡамкәа ашә аатуеит, аԥша иаанартызшәагь ибауеит, аха аԥша акәӡам иаазыртуа, са соуп иҩнало усҟан уа


Аԥсуа жәлар рхатәы газеҭ рымамзар, газеҭда раԥхьаҟа анеихара шыҟамлауаз сдыруан.


Алма аԥхьатәи иԥҳәыс уи лыхьӡ џьаргьы иҳәам илыхшаз лԥацәа Умари, Уаҭари, Хьрыԥси дара-дара еицәнымхо, еилаҵәаны бзиа еибабо иҟам, аха Мзалеи ҳан дылхымшеит, ари аԥҳәыс сас ус ауп ишылзырҳәо ранԥса Ҳауида лоуп дзыхшаз ҳәа ҷыдала дырцәымӷуп, драҭәаршьом.


Аџьабаа ду збахьоу аҭаҳмада-ҳашәҟәыҩҩы, џьаҳаным иеиԥшыз ашықәс еиқәаҵәақәа дрылсны, деибгадызҩыда днықәгылеит аҽрыцқьара аҭыԥ-ԥшьа.


Издыруада, алақәа ақәыџьма анырԥылалак, рыбжьы зрыхәлашәо, ԥсахрак ҟарҵахьаны, харак рыдзар?


Сымши сыҵхи еилырга, аҩны сшааиз, ара сшаԥшәымоу, ба бшыԥшыз агәра сырга!


Адамыр ас еиԥш аниаҳа, ҳәарас иаҭахузеи, хьаас иҟаиҵеит, даргәамҵит, абӷьааҳәа деихан, дышзахәоз ахәышәтәырҭахь дцеит.


Алашьцара дырҩегь ила иҩыхгылт, ихәыцырҭа, алашара ихнаҟьаз, алашьцара аҽалакны иааизкылсыхт.


Уи аҵлақәа иргәылсны иаауеит, апытҟәырқәа ирҭоуп, уи ажәҩан иԥсыԥны илбаауеит, ибӷьы иаҵәан амахә иаҿоуп.


Ауаҩы, зхьышьаргәыҵа ҳакәыхшоу дишазар аахыс иаԥиҵан, ԥсахшьа амам, иа ԥуп.


Дааҭгыланы, даахьаҳәны акы наиеиҳәақәарц иҭаххеит, аха ихәдацәа акы иҵнакаауан, акы иҳәарц далагаргьы инамырҳәар ҳәа дшәеит.